title: Les Plus Beaux Villages de France

text: Les Plus Beaux Villages de France () on ranskalainen vuonna 1982 perustettu järjestö, joka pyrkii edistämään ranskalaista kyläkulttuuria ja Ranskan maaseudulle suuntautuvaa matkailua. Vuonna 2017 järjestön jäseninä oli 156 kylää 69 eri departementista ja 14 hallintoalueelta. Lähes kaikki järjestön jäsenkylät ovat samalla pieniä kuntia tai niiden keskustaajamia. Etenkin Etelä-Ranskassa kylät ovat usein vanhan linnavuoren rinteille kasvaneita, kauas näkyviä ja maisemaansa hallitsevia kyliä, jollaisia kutsutaan Ranskassa nimellä "village perché", ”korkealle ripustettu kylä”.


title: Les Plus Beaux Villages de France

text: Järjestöön haetaan kunnanvaltuutettujen päätöksen perusteella. Ehtoja ovat, ettei kylän asukasluku ylitä kahta tuhatta, että kylä on maaseutumainen ja että kylässä sijaitsee vähintään kaksi kansallisperintökohdetta (). Jäsenkunnat maksavat järjestölle vuosimaksua.


title: Les Plus Beaux Villages de France

text: Idean järjestöstä sai Limousinin alueen Corrèzen departementissa sijaitsevan Collonges-la-Rougen pormestari Charles Ceyrac vuonna 1981 nähdessään Reader’s Digestin julkaiseman kuvateoksen "Les Plus Beaux Villages de France". Hän sai mukaansa 66 muun ranskalaiskunnan pormestarit perustamaan yhdistystä aiheen ympärille. Yhdistys pyrkii säilyttämään kylät elinvoimaisina ”museoimatta” niitä liiallisilla suojelu- tai muilla toimenpiteillä.


title: Les Plus Beaux Villages de France

text: Luettelossa on järjestön jäseneksi hyväksytyt kylät hallintoalueittain ja departementeittain:


title: Les Plus Beaux Villages de France

text: Auvergnen alueelta järjestössä on mukana Haute-Loiren departementin neljä kylää: Arlempdes, Blesle, Lavaudieu ja Pradelles. Puy-de-Dômen departementista on kaksi jäsentä: Montpeyroux ja Usson. Saman departementin Saint-Floret ja Saint-Saturnin olivat jäseniä aiemmin. Muita alueen kauneimpia kyliä ovat Allierin departementin Charroux sekä Cantalin departementin Salers ja Tournemire.


title: Les Plus Beaux Villages de France

text: Rhône-Alpesin departementeista Drôme on saanut mukaan neljä kylää: La Garde-Adhémar, Mirmande, Montbrun-les-Bains ja Le Poët-Laval. Ardèchesta ovat mukana Balazuc ja Vogüé, Haute-Savoien departementista Sixt-Fer-à-Cheval ja Yvoire. Muita alueen jäsenkyliä ovat Pérouges (Ain), Saint-Antoine-l’Abbaye (Isère), Sainte-Croix-en-Jarez (Loire), Oingt (Rhône) sekä Bonneval-sur-Arc (Savoie).


title: Les Plus Beaux Villages de France

text: Bretagnen hallintoalueen Finistèren departementista jäsenenä oli 2010-luvun puolivälissä Locronan. Kaksi muuta Finistèren kuntaa, Île-de-Sein ja Le Faou, olivat jäseniä aiemmin. Muita jäsenkyliä Bretagnessa ovat Moncontour (Côtes-d’Armor), Saint-Suliac (Ille-et-Vilaine) ja Rochefort-en-Terre (Morbihan).


title: Les Plus Beaux Villages de France

text: Bourgognen alueelta kauneimmiksi kyliksi ovat valikoituneet Côte-d’Orin departementin Châteauneuf ja Flavigny-sur-Ozerain, Saône-et-Loiren departementin Semur-en-Brionnais sekä Yonnen departementin Noyers ja Vézelay.


title: Les Plus Beaux Villages de France

text: Franche-Comtén kauneimpia kyliä ovat Juran departementin Baume-les-Messieurs ja Château-Chalon, Doubsin departementin Lods sekä Haute-Saônen departementin Pesmes.


title: Les Plus Beaux Villages de France

text: Bas-Rhinin departementista jäseninä ovat Hunspachin ja Mittelbergheimin kylät, Haut-Rhinin departementista Eguisheim, Hunawihr ja Riquewihr. Champagne-Ardennen kyliä ei ole jäseninä, mutta Lorrainesta mukana ovat Mosellen departementin Rodemack ja Saint-Quirin.


title: Les Plus Beaux Villages de France

text:
Pohjoisen teollistuneelta Nord-Pas-de-Calais’n alueelta ei järjestössä ole kyliä, mutta Picardien alueelta ovat mukana Aisnen departementin Parfondeval
ja Oisen departementin Gerberoy.


title: Les Plus Beaux Villages de France

text: Pariisia ympäröivältä Île-de-Francen alueelta kauneimpien kylien joukkoon on valittu Val-d’Oisen departementin La Roche-Guyon ja Barbizon.


title: Les Plus Beaux Villages de France

text: Keski-Ranskan hallintoalueella kauneimpia kyliä ovat Cherin departementin Apremont-sur-Allier, Indren departementin Gargilesse-Dampierre ja Saint-Benoît-du-Sault, Indre-et-Loiren departementin Candes-Saint-Martin, Crissay-sur-Manse ja Montrésor, Loir-et-Cherin departementin Lavardin sekä Loiret’n departementin Yèvre-le-Châtelin kylä kunnassa Yèvre-la-Ville.


title: Les Plus Beaux Villages de France

text: Korsikan saarella kauneimpia kyliä ovat Corse-du-Sudin departementin Piana ja Haute-Corsen departementin Sant’Antonino.


title: Les Plus Beaux Villages de France

text: Englannin kanaalin rannikon Normandiasta mukana järjestössä ovat Euren departementin Le Bec-Hellouin ja Lyons-la-Forêt, Calvadosin Beuvron-en-Auge, Manchen Barfleur sekä Ornen departementin Saint-Céneri-le-Gérei.


title: Les Plus Beaux Villages de France

text: Languedoc-Roussillonin alueelta kauneimpien kylien järjestöön on valittu viisi Pyrénées-Orientalesin departementin kylää: Castelnou, Eus, Évol, Mosset ja Villefranche-de-Conflent. Gardin departementista ovat mukana Aiguèze, Montclus ja La Roque-sur-Cèze, Hérault’n departementista Minerve, Olargues ja Saint-Guilhem-le-Désert, Lozèren departementista Sainte-Enimie ja Prévenchèresin kunnan La Garde-Guérin, sekä vielä Auden departementista Lagrassen kylä.


title: Les Plus Beaux Villages de France

text: Midi-Pyrénées-alueen Aveyronin departementista järjestöön on päässyt peräti kymmenen kylää: Belcastel, Brousse-le-Château, Conques-en-Rouergue, La Couvertoirade, Estaing, Najac, Peyre (Comprégnacin kunnassa), Saint-Côme-d’Olt, Sainte-Eulalie-d’Olt ja Sauveterre-de-Rouergue. Lotin departementista mukana on kuusi kylää: Autoire, Capdenac, Cardaillac, Carennac, Loubressac ja Saint-Cirq-Lapopie. Tarnin departementin neljä jäsenkylää ovat Castelnau-de-Montmiral, Lautrec, Monestiés ja Puycelsi. Myös Gersin departementista on mukana neljä kylää: Fourcès, Larressingle, Montréal-du-Gers ja Sarrant. Tarn-et-Garonnesta mukana on kolme kylää: Auvillar, Bruniquel ja Lauzerte. Lisäksi Midi-Pyrenées’n kauneimpia kyliä ovat vielä Ariègen departementin Camon ja Saint-Lizier sekä Haute-Garonnessa sijaitseva Saint-Bertrand-de-Comminges.


title: Les Plus Beaux Villages de France

text: Pays de la Loiren alueelta kauneimpien kylien joukkoon ovat päässeet Maine-et-Loiren departementin Montsoreau, Mayennen departementin Sainte-Suzanne ja Vendéen departementin Vouvant.


title: Les Plus Beaux Villages de France

text: Välimeren rannikon kaakkoiselta Provence-Alpes-Côte d’Azurin hallintoalueelta eniten kauniita kyliä eli seitsemän on nimetty Vauclusen departementista: Ansouis, Gordes, Lourmarin, Ménerbes, Roussillon, Séguret ja Venasque. Toiseksi eniten, neljä kylää, on Varin departementissa: Bargème, Gassin, Seillans ja Tourtour. Alpes-Maritimesin departementista mukaan on päässyt kolme kylää: Coaraze, Gourdon ja Sainte-Agnès. Alueen kauneimpia kyliä ovat myös Hautes-Alpesin departementin La Grave-la-Meije ja Saint-Véran sekä Alpes-de-Haute-Provencen departementin Moustiers-Sainte-Marie ja Bouches-du-Rhônen departementin Les Baux-de-Provence.


title: Les Plus Beaux Villages de France

text: Dordognen departementissa kauneimpia kyliä on peräti kymmenen: Belvès, Beynac-et-Cazenac, Castelnaud-la-Chapelle, Domme, La Roque-Gageac, Limeuil, Monpazier, Saint-Amand-de-Coly, Saint-Jean-de-Côle ja Saint-Léon-sur-Vézère. Lot-et-Garonnen departementista mukana ovat Monflanquin ja Pujolsin kunnan Pujols-le-Haut. Ranskan lounaiskulman Pyrénées-Atlantiques-departementista jäsenkyliä ovat Ainhoa, La Bastide-Clairence, Navarrenx ja Sare.


title: Les Plus Beaux Villages de France

text: Limousinin alueen Corrèzen departementissa jäsenkyliä on kuusi: Collonges-la-Rouge, Curemonte, Saint-Robert, Ségur-le-Château, Treignac ja Turenne. Mukana Limousinistä on myös Haute-Viennen departementin Mortemart.


title: Les Plus Beaux Villages de France

text: Poitou-Charentesista mukana ovat Charenten departementin Aubeterre-sur-Dronne sekä Charente-Maritimen Ars-en-Ré, Brouage, La Flotte-en-Ré, Mornac-sur-Seudre ja Talmont-sur-Gironde. Muut alueen jäsenkylät ovat Deux-Sèvresin departementin Coulon ja Viennen departementin Angles-sur-l’Anglin.


title: Les Plus Beaux Villages de France

text: Ainoa Ranskan merentakaisilta alueilta Les Plus Beaux Villages de France -järjestön jäseneksi otettu kylä on Intian valtameren Réunionin saaren Salazien kunnassa sijaitseva Hell-Bourg.


title: Les Plus Beaux Villages de France

text: Ranskan esimerkin innoittamana samankaltaisia kauniiden kylien yhteenliittymiä on perustettu Belgian Valloniaan ("Les Plus Beaux Villages de Wallonie a.s.b.l."), Kanadan Quebeciin ("L’Association des plus beaux villages du Québec"), Japaniin (日本で最も美しい村), Italiaan ("I Borghi più Belli d’Italia"), Sveitsiin ("Les Plus Beaux Villages de Suisse"), Espanjaan ("Peublos Màs Bonitos de España"), Romaniaan ("AFSR – Asociația cele mai frumoase sate din Romania"), Venäjälle ("Ассоциация самых красивых деревень России") ja Saksaan ("Deutschlands Schönste Dörfer"). Niiden kattojärjestönä toimii "International Federation of The Most Beautiful Villages of the World".


title: GP2 Monacon Grand Prix 2009

text: GP2 Monacon Grand Prix 2009 oli GP2-kauden 2009 toinen osakilpailu, joka ajettiin 22.–24. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.


title: Alessandro Baricco

text:
Alessandro Baricco (s. 25. tammikuuta 1958 Torino) on italialainen kirjailija, musiikkikriitikko ja ohjaaja.
Baricco kasvoi Torinossa ja opiskeli musiikkia ja filosofiaa. Hänen filosofian opettajansa oli Gianni Vattimo.


title: Alessandro Baricco

text: Bariccon esikoisteos oli vuonna 1991 ilmestynyt "Castelli di Rabbia". Hän on voittanut useita palkintoja, ja häntä pidetään yhtenä Euroopan merkittävimmistä nykykirjailijoista. Romaanien lisäksi Baricco on kirjoittanut esseitä, novelleja sekä teatteri- ja elokuvakäsikirjoituksia.


title: Alessandro Baricco

text: Suomeksi häneltä on ilmestynyt kolme romaania: Silkki (1998), City (2001) ja Verta vuodattamatta (2006).


title: Darney

text:
Darney on kunta Koillis-Ranskassa Vosgesin departementissa Grand Estin alueella.
Kunnan nähtävyys on 1700-luvulta peräisin oleva linna "Château de Darney". Linnassa sijaitsee Tšekkoslovakian sotahistorian museo ("Musée historique et militaire tchécoslovaque"). Ensimmäisessä maailmansodassa Ranskassa taisteli tšekkejä ja slovakkeja ranskalaisten rinnalla. Vuonna 1918 heidät sijoitettiin Darneyssa Kléberin leiriin ("Camp Kléber"). Leirissä vieraili juuri itsenäistyneen Tšekkoslovakian presidentti Tomáš Masaryk matkalla maanpaosta Yhdysvalloista kotimaahansa.


title: Blaubeuren

text:
Blaubeuren on kaupunki Saksassa, Baden-Württenbergin osavaltiossa. Joulukuussa 2007 siellä oli 11 963 asukasta. Yksi kaupungin tunnetuimmista nähtävyyksistä on Blautopf-lähde, josta saa alkunsa kaupungin halki virtaava Blau-joki, joka laskee Tonavaan.
Blaubeurenin vaakunassa on kuvattu tyypillinen "Blaumännle" (pieni sininen mies).


title: Nightcore

text: Nightcore on remix-kappale, joka nopeuttaa lähdemateriaalia ja nostaa sen äänenkorkeutta. Termi on lähtöisin norjalaiselta DJ-duolta Thomas S. Nilsen ja Steffen Ojala Søderholm, jotka käyttivät sitä vuonna 2002 kouluprojektissa.


title: Peter Mücke

text: Peter Mücke (s. 21. marraskuuta 1946 Berliini) on saksalainen Mücke Motorsport -autourheilutallin perustaja. Nykyisin hänen tallinsa kilpailee ADAC GT Masters, ADAC Formula 4 ja Italian Formula 4 -sarjoissa. Hänen poikansa Stefan Mücke on kilpa-autoilija.


title: Cuckoo

text: Cuckoo on brittiläinen tilannekomediasarja, joka alkoi BBC Three -kanavalla 25. syyskuuta 2012. Sarjan uusintoja on esitetty BBC One -kanavalla ja maailmanlaajuisesti se on katsottavissa Netflixissä. Suomessa Yle TV2 on esittänyt sarjaa vuodesta 2014 lähtien.


title: Cuckoo

text: "Cuckoon" pääosia näyttelevät muun muassa Andy Samberg, Greg Davies, Taylor Lautner, Tamla Kari ja Helen Baxendale. Sarja on BBC Threen kaikkien aikojen katsotuin komediasarja. Greg Davies oli roolistaan ehdokkaana parhaan komediasarjan miespääosan BAFTA-palkinnon saajaksi. British Comedy Awardseissa "Cuckoo" oli ehdolla parhaaksi komediasarjaksi ja Greg Davies parhaaksi komedianäyttelijäksi.


title: Arlene Foster

text: Arlene Isabel Foster (s. 3. heinäkuuta 1970, Rosslea, Pohjois-Irlanti) on pohjoisirlantilainen poliitikko ja Demokraattisen unionistipuolueen (DUP) johtaja vuodesta 2015 lähtien. Vuosina 2016-2017 hän toimi Pohjois-Irlannin ensimmäisenä ministerinä.


title: Arlene Foster

text: Arlene Foster, o.s. Kelly, on kotoisin Fermanagh'n kreivikunnasta. Hänen isänsä oli osa-aikainen poliisi, joka haavoittui IRA:n murhayrityksessä vuonna 1979. Vuonna 1988 Foster itse istui pommi-iskun kohteeksi joutuneessa koulubussissa.


title: Arlene Foster

text: Foster on valmistunut juristiksi Belfastin yliopistosta. Hänet valittiin Pohjois-Irlannin kansalliskokoukseen vuonna 2003 Fermanagh'n ja Etelä-Tyronen vaalipiiristä Ulsterin unionistipuolueen ehdokkaana. Joulukuussa 2003 hän erosi puolueesta, koska hän vastusti pitkäperjantain sopimusta. Seuraavassa kuussa hän liittyi DUP:en.


title: Arlene Foster

text: Foster on toiminut Pohjois-Irlannin hallituksessa ympäristöministerinä (2007-2008), yritys-, kauppa- ja investointiministerinä (2008-2015) ja valtiovarain- ja henkilöstöministerinä (2015-2016). Ensimmäiseksi ministeriksi hänet nimitettiin tammikuussa 2016.


title: Arlene Foster

text: Foster joutui osalliseksi niin sanottuun "cash for ash" -skandaaliin, kun hänen suunnittelemansa uusiutuvan energian tukiohjelman paljastettiin maksaneen Pohjois-Irlannin veronmaksajille jopa 500 miljoonaa puntaa. Pohjois-Irlannin toinen ensimmäinen ministeri Martin McGuinness erosi tammikuussa 2017 protestiksi skandaalille, mikä pakotti myös Fosterin eroamaan ja kaatoi koko Pohjois-Irlannin hallituksen.


title: Arlene Foster

text: Fosterin DUP pääsi Ison-Britannian vuoden 2017 vaalien jälkeen vaa'ankieliasemaan Britannian alahuoneessa, kun enemmistönsä menettänyt pääministeri Theresa Mayn Konservatiivipuolue tarvitsi DUP:n kymmenen parlamenttiedustajan tukea voidakseen jatkaa hallitusvallassa. DUP suostui tukemaan Mayn hallitusta sillä ehdolla, että Pohjois-Irlannille myönnettiin lisää valtion rahoitusta ja eläkkeitä korotettiin.


title: Arlene Foster

text: Foster puolueineen kannatti Ison-Britannian eroa Euroopan unionista, mutta hän on EU-kansanäänestyksen jälkeen vastustanut niin sanottua "kovaa Brexitiä" ja rajatarkastusten tuomista Irlannin ja Pohjois-Irlannin rajalle. Foster vastustaa aborttia ja samaa sukupuolta olevien avioliittoa, jotka ovat molemmat kiellettyjä Pohjois-Irlannissa.


title: Buick Roadmaster

text: Buick Roadmaster on suuri henkilöauto, jota General Motors valmisti vuosina 1935-1958 ja 1990-1996 Buick brändin alla.


title: Full-size car

text: Full-size car on autojen kokoluokka Yhdysvaltain ja Kanadan kokoluokituksessa. Luokaan kuuluvat autot, jotka ovat suurempia kuin mid-size-luokan autot. Full-size-luokka vastaa eurooppalaisen kokoluokituksen E- ja F-segmenttejä.


title: Mid-size car

text: Mid-size car on autojen kokoluokka Yhdysvaltain ja Kanadan kokoluokituksessa. Luokaan kuuluvat autot, jotka ovat pienempiä kuin full-size-luokan autot. Mid-size-luokka vastaa eurooppalaisen kokoluokituksen D- ja E-segmenttejä.


title: Swish

text: Swish on ruotsalaisten pankkien yhteisyritys Getswish AB:n lanseerama ja ylläpitämä älypuhelinsovellus rahojen välittämiseen yksityishenkilöiden ja yritysten välillä. Sovellus julkaistiin vuonna 2012. Sen tavoitteena on mahdollistaa viiveettömät tilisiirrot yksityishenkilöiden välillä ja tätä nykyä myös mahdollistaa mobiilimaksut kuluttajien ja yritysten välillä.


title: Swish

text: Getswish-yrityksen perusti Ruotsin kuusi suurinta pankkia: Danske Bank, Handelsbanken, Länsförsäkringar Bank, Nordea, SEB sekä Swedbank ja ruotsalaiset säästöpankit. Vuonna 2013 yhteisyritykseen tuli mukaan Skandiabanken, vuonna 2014 ICA-banken ja vuonna 2017 Ålandsbanken.


title: Swish

text: Getswish AB omistaa sovelluksen, mutta teknisesti tilisiirrot valtuutetaan tilisiirtoja välittävästä Bankgirot-yrityksestä. Yhteenliittymä on avoin kaikille Ruotsissa toimiville pankeille, ja palvelun käyttöön ottaakseen sellaisen tulee liittyä Bankgirotin pikamaksujärjestelmään. Järjestelmä mahdollistaa suuren kapasiteetin ja nopean käsittelyajan maksuille vuorokauden ympäri. Se on rakennettu avoimeksi alustaksi mahdollistaen pankeille itsenäisen ja vapaan hinnoittelupolitiikan ja erilaisten tarjousten tai kampanjoiden luomisen.


title: Swish

text: Rahan lähettämistä sovelluksella sanotaan puhekielessä "swishaamiseksi" ().


title: Swish

text: Palvelua käytetään älypuhelinsovelluksella, joka on ladattavissa Android-, iOS- ja Windows Phone -käyttöjärjestelmille. Käyttö aloitetaan rekisteröimällä puhelinnumero pankkitiliin verkkopankissa tai myös suoraan puhelimella Handelsbankenin, Länsförsäkringar-pankin, Nordean, Swedbankin ja säästöpankkien tapauksessa. Lisäksi valitaan maksukohtainen, päivittäinen ja viikottainen saldoraja. Halutessaan käyttäjä voi kokonaan estää maksujen lähettämisen, mutta maksujen vastaanottaminen on silti mahdollista. Pankki vahvistaa rekisteröitymisen lopuksi puhelinnumeron lähettämällä varmistuskoodin tekstiviestitse.


title: Swish

text: Maksujen tekeminen Swishillä edellyttää Mobilt BankID -tunnistautumissovelluksen käyttöönottoa. Yli 10 000 kruunun suuruiset maksut on hyväksyttävä etukäteen verkkopankissa ennen Swish-maksua. Yli 150 000 kruunun suuruisia maksuja ei voi kuitenkaan maksaa lainkaan Swishillä, vaan se on tarkoitetut lähinnä päivittäiseen pankkiasiointiin. Palvelun voi rekisteröidä myös ulkomaiselle puhelinnumerolle, mutta sen käyttäjällä tulee olla ruotsalainen pankkitili ja sille verkkopankkitunnukset. Yhden tilinumeron voi yhdistää vain yhteen puhelinnumeroon ja päinvastoin. Yhtäläistä ikärajaa palvelun käytölle ei ole, mutta pankkikohtaisesti vaihdellen yleiseksi ikärajaksi maksujen lähettämiselle - joskin mahdollisesti pienemmillä saldorajoilla - on vakiintunut 13 vuotta, kun taas vastaanottamiselle ei yleensä ole lainkaan ikärajaa. Vuodesta 2014 yritykset, yhdistykset ja muut organisaatiot ovat voivat hankkia itselleen Swish-numeron maksuliikennettä varten. Nämä yritysnumerot ovat 123-alkuisia, ja niitä seuraa yrityskohtainen seitsenmerkkinen numerosarja: ne eivät siis ole yritysten puhelinnumeroita. Toiminto mahdollistaa kevyen ratkaisun mobiilimaksujen vastaanottamiselle maksutapana.


title: Swish

text: Jos käyttäjällä ei ole tuettua älypuhelinta tai hän ei halua asentaa sovellusta, voi maksuja vastaanottaa mutta niiden lähettäminen ei ole mahdollista. Palvelu otetaan käyttöön täysin vastaavalla tavalla kuin normaalisti, ja maksuliikennettä voi tarkkailla omasta verkkopankistaan. Ilman puhelinnumeroa ja verkkopankkia palvelua ei voi käyttää.


title: Swish

text: Maksuun kirjataan summa, tapahtumatunniste, vastaanottajan puhelinnumero ja vapaavalintainen viesti vastaanottajalle. Sovellus kirjaa käyttäjän ulos automaattisesti, jos sovellusta ei käytetä.


title: Swish

text: Palvelun julkaistiin joulukuussa 2012 aluksi vain Android- ja iOS-käyttöjärjestelmille. Sovellusta ei voitu alun perin julkaista Windows-laitteille, sillä niille ei ollut saatavilla Mobilt BankID -sovellusta, jota käytetään jokaisella käyttökerralla sovellukseen kirjautumiseen. Sovellus kuitenkin julkaistiin toukokuussa 2013, jolloin Getswish AB aloitti oman mobiilisovelluksensa kehittämisen. Loppuvuodesta 2013 myös Windows Phonelle julkaistiin sovellus, joka toimii myös uudemmassa Windows Mobile -käyttöjärjestelmässä.


title: Swish

text: Menestyksen taustalla on ruotsalaisten vähäinen käteisen käyttö, mitä on edelleen edesauttanut Swishin ja sen kaltaisten mobiilimaksusovellusten yleistyminen. Harva kantaa enää käteistä mukanaan, ja toisaalta yhä harvempi haluaa enää ottaa vastaan käteistä esimerkiksi laskua jaettaessa seurueen kesken. Ilmiö on kuitenkin pohjoismainen, sillä edelleenkin vuonna 2016 joissakin EU-maissa on yleistä, että kaupoissa maksukorttia ei hyväksytä maksuvälineenä, ja käteisen käyttö on yleistä . Lisäksi palvelu saavutti nopeasti kriittisen käyttäjämäärän, eli palvelu levisi niin laajaalle, että se yleistyi nopeasti.


title: Swish

text: Yrityksille ja yhdistyksille on erilainen hinnoittelu:


title: Swish

text: Kesästä 2014 lähtien yritykset ovat voineet tarjota Swishiä maksutapana. Tavoitteena on tarjota mahdollisimman kevyt ja kustannustehokas ratkaisu pienyrityksille ja -yhdistyksille. Yritykset eivät käytä maksun kohdistamiseen puhelinnumeroa, vaan ne saavat 123-alkuisen Swish-tunnuksen. Jo ennen tätä osa yhdistyksistä otti Swish-maksuja vastaan henkilökohtaisten Swish-tilien kautta. Swish voi olla vaihtoehtoinen maksutapa perinteisten korttimaksujen ja käteisen rinnalla.


title: Swish

text: Vuoden 2016 alussa käynnistettiin kokeilu verkkokauppaostosten maksamisesta Swishillä. Tämä kokeilu kuitenkin keskeytettiin teknisten ongelmien takia. Joulukuussa 2016 aloitettiin uusi kokeilu pienellä määrällä verkkokauppoja, ja palvelua laajennettin yleiseen käyttöön vuonna 2017.


title: Swish

text: Sovellusratkaisun turvallisuus perustuu Mobilt BankID -tunnistautumiseen. Salasanaa ei koskaan tallenneta laitteen muistiin, ja se salataan palvelimen ja päätelaitteen välisessä tietoliikenteessä. Turvallisuustaso on tämän vuoksi korkea. Joidenkin väärinkäyttötapausten syyksi on ilmennyt se, että huijarit ovat seuranneet olan takaa salasanan näppäilyn ja kirjautuneet näillä tunnuksilla omilla laitteillaan. Lisäksi jotkut huijaukset perustuvat yksinkertaisesti maksutapariippumattomiin pyyntöihin maksaa olemattomista hyödykkeistä. Teoriassa olisi mahdollista asentaa puhelimeen haittaohjelma, joka lähettää näyttökuvia salasanan kirjoittamisesta huijarille, mutta tällaisia huijauksia ei ole toistaiseksi käynyt ilmi. Näyttönäppäimistöllä tallennettujen tietojen salakuuntelu on kuitenkin hankalampaa kuin fyysisellä näppäimistöllä kirjoitettujen tietojen, joten riski on arvioitu pieneksi. Puhelinten tietosuoja on vielä toistaiseksi yleisesti ottaen parempi: esimerkiksi iOS- ja Windows-puhelimissa ei ole mahdollista (tai se on tehty hyvin vaikeaksi) asentaa sovelluksia virallisen, valvotun sovelluskaupan ulkopuolelta. Jos salasana on vain käyttäjän tiedossa, Swish-palvelu on verrattain turvallinen ratkaisu rahaliikenteeseen.


title: Swish

text: Vastaanottajan puhelinnumeroa ei tarkisteta tarkistussummalla, joten periaatteessa puhelinnumeron näppäilyvirhe voi välittää maksun väärälle henkilölle. Puhelinnumeroon verkkopankissa yhdistetyn vastaanottajan nimi kuitenkin näytetään ennen maksun vahvistamista, joten yleisellä huolellisuudella tämä on vältettävissä.


title: NBA Live 14

text: NBA Live 14 on EA Sportsin julkaisema koripalloaiheinen urheilupeli. Peli julkaistiin PlayStation 4:lle ja Xbox Onelle.


title: NBA Live 15

text: NBA Live 15 on EA Sportsin julkaisema koripalloaiheinen urheilupeli. Peli julkaistiin PlayStation 4:lle ja Xbox Onelle.


title: NBA Live 16

text: NBA Live 16 on EA Tiburonin kehittämä ja EA Sportsin julkaisema koripalloaiheinen urheilupeli. Peli julkaistiin vuonna PlayStation 4:lle ja Xbox Onelle.


title: Mikko-Ville Hyyhönen

text: Mikko-Ville Hyyhönen (s. 29. elokuuta 1986 Tampere) on suomalainen jalkapalloilija. Pelipaikaltaan hän oli keskikenttäpelaaja.


title: Mikko-Ville Hyyhönen

text: Hyyhönen pelasi Veikkausliigassa yhdeksän ottelua, joissa hän ei tehnyt maaleja. Ensimmäisen liigaottelunsa hän pelasi 30. toukokuuta 2004, kun hänen edustamansa Tampere United voitti kotonaan Rovaniemen Palloseuran 5–1. Hyyhönen edusti TamUa sekä kaudella 2004 että kaudella 2005 kahdessa ottelussa. Molemmilla kausilla TamU saavutti SM-pronssia. Kaudeksi 2006 Hyyhönen lainattiin Ykkösessä pelaavaan PP-70:een. Hän pelasi seurassa yhden Ykkösen ottelun. Helmikuussa 2007 Hyyhönen teki sopimuksen Vaasan Palloseuran kanssa. Hän pelasi VPS:ssa viisi liigaottelua kaudella 2007. VPS:n jälkeen Hyyhönen edusti TPV:tä Ykkösessä. Kaudella 2008 hän pelasi 23 ottelua tehden kaksi maalia ja kaudella 2009 kymmenen ottelua maaleitta.


title: NBA Live 2002

text: NBA Live 2002 on EA Sportsin julkaisema koripalloaiheinen urheilupeli. Pelin kannessa esiintyy Steve Francis.


title: Ahonahkajäkälä

text: Ahonahkajäkälä ("Peltigera leucophlebia") on nahkajäkälien sukuun kuuluva jäkälä. Sen yläpinta on harmaanvihreä, kosteana kirkkaanvihreä. Reunoilta se on huopakarvainen. Alapinta on selvästi verkkosuoninen ja keskustaa kohti tummuva. Liuskat ovat noin 2–4 senttimetriä leveitä. Kasvustot ovat enintään 20 senttimetriä halkaisijaltaan. Jäkälä kasvaa varsinkin runsasravinteisten ja kalkkipitoisten kallioiden raoissa ja sammalikoissa, mutta myös kedoilla ja lehtipuiden tyvien sammalilla. Laji on yleinen koko Suomessa.


title: Ahonahkajäkälä

text: Ahonahkajäkälä muistuttaa pilkkunahkajäkälää ja viitanahkajäkälää. Sen erottaa pilkkunahkajäkälästä alapinnan suonisuuden avulla ja viitanahkajäkälästä alapinnan tumman verkkomaisen suonituksen avulla.


title: NBA Live 2003

text: NBA Live 2003 on EA Sportsin julkaisema koripalloaiheinen urheilupeli. Pelin kannessa esiintyy Jason Kidd.


title: NBA Live 2001

text: NBA Live 2001 on EA Sportsin julkaisema koripalloaiheinen urheilupeli. Pelin kannessa esiintyy Kevin Garnett.


title: Oldsmobile Bravada

text: Oldsmobile Bravada on katumaasturi, jota General Motors valmisti Oldsmobile-brändin alla.


title: Pohjannahkajäkälä

text: Pohjannahkajäkälä ("Peltigera kristinssonii") on nahkajäkälien sukuun kuuluva jäkälä. Yläpinta on reunoilta harmaanruskea ja nukkakarvainen, keskeltä kellanruskea. Alapinnan suonet ovat reunoilta vaaleita, keskemmältä tummanruskeita. Liuskat ovat noin 1–1,5 senttimetriä leveitä. Kasvustot ovat enintään 10 senttimetriä leveitä. Jäkälä kasvaa maassa ja sammalikossa tunturialueilla.


title: Markus Olin

text: Markus Olin on VTT:n tutkimusprofessori vuodesta 2010. Hänen erikoisalaansa ovat ydinjätteet, niistä erityisesti käytetty ydinpolttoaine, ja niiden turvallinen loppusijoitus.


title: Heksafluoriasetoni

text: Heksafluoriasetoni (CFO) on fluorattuihin ketoneihin kuuluva orgaaninen yhdiste. Yhdistettä voidaan käyttää liuottimena sekä lähtöaineena orgaanisen kemian synteeseissä.


title: Heksafluoriasetoni

text: Heksafluoriasetoni on huoneenlämpötilassa väritöntä kaasua. Paineistettuna se voidaan nesteyttää. Yhdiste reagoi voimakkaasti veden kanssa ja reaktiossa muodostuu stabiili heksafluoriasetonin hydraatti. Reaktio on lämpöä vapauttava eli eksoterminen. Heksafluoriasetoni on myrkyllistä ja ärsyttää voimakkaasti ihoa, silmiä ja hengitysteitä. Aineelle altistumisesta oireina voivat olla yskä, kurkkukipu ja polttava tunne kurkussa ja hengityksen vaikeutuminen. Heksafluoriasetoni voi olla mutageenistä.


title: Heksafluoriasetoni

text: Heksafluoriasetonia voidaan valmisteaa heksaklooriasetonin ja vetyfluoridin välisellä reaktiolla ja katalyyttinä käytetään kromiyhdisteitä. Toinen teollisuudessa käytetty valmistusmenetelmä on Lewis-happojen katalysoima heksafluoripropyleenioksidin isomeroituminen ja tämän prosessin etuna on, että myrkyllisiä sivutuotteita ei muodostu. Laboratorio-olosuhteissa heksafluoriasetonia voidaan valmistaa lähtien heksafluoripropeenista.


title: Heksafluoriasetoni

text: Heksafluoriasetonia voidaan käyttää polyamidi-, polyesteri- ja polyasetaalihartsien liuottimena. Yhdistettä käytetään myös heksafluori-isopropanolin, heksafluori-isobuteenin, fluoripolymeerien ja maatalouskemikaalien ja lääkeiaineiden valmistamiseen.


title: Uusi Huomen

text: Uusi Huomen oli vuosina 1938–1944 toimut Isänmaallisen kansaliikkeen naisjärjestö, joka julkaisi samannimistä naisille suunnattua poliittista aikakauslehteä. Järjestön puheenjohtajana ja lehden päätoimittajana toimi IKL:n näkyvin naispoliitikko ja puolueen ainut naiskansanedustaja Hilja Riipinen. Monet järjestössä toimineet ja lehteen artikkeleita laatineet henkilöt olivat IKL:n miesjäsenten sukulaisia. Useat Uudessa Huomenessa toimineet naiset olivat aktiivisesti mukana myös Naisten Akateemisen Karjala-seuran ja Lotta Svärdin toiminnassa. IKL:n historiaa tutkinut tohtori Mikko Uola on todennut Uusi Huomen -järjestön toiminnan keskittyneen lähinnä lehden julkaisuun.


title: Uusi Huomen

text: Uusi Huomen -lehti oli järjestön jäsenten laatima ja siinä käsiteltiin yhteiskunnallisia asioita erityisesti naisten kannalta. Lehdessä palstatilaa saivat erityisesti maanpuolustukseen liittyneet kysymykset, naisten osallistuminen politiikkaan, äiteys sekä IKL:n yleinen poliittinen asia, kuten kommunismin vastustaminen ja sisällissodan saavutusten muistelu. Uusi Huomen -lehti kohtasi loppunsa vuonna 1944 muiden isänmaalliseen kansaliikkeen yhteydessä olleiden lehtien kanssa Neuvostoliiton painostuksen seurauksena.


title: Michael Fallon

text: Sir Michael Cathel Fallon (s. 14. toukokuuta 1952 Perth, Skotlanti) on brittiläinen poliitikko. Hän on edustanut Konservatiivipuoluetta parlamentin alahuoneessa vuosina 1983–1992 sekä vuodesta 1997 lähtien. Hän toimi vuodesta 2014 alkaen Britannian puolustusministerinä, kunnes hän erosi virastaan 1. marraskuuta 2017 seksuaalista ahdistelua koskeneen kohun vuoksi.


title: Michael Fallon

text: Fallon on opiskellut Epsom Collegessa ja suorittanut antiikintutkimuksen loppututkinnon St Andrewsin yliopistossa. Hän on työskennellyt johtajana viidessä eri yrityksessä: Bannatyne Fitness Ltd, Quality Care Homes plc, Just Learning Ltd, Attendo AB ja Tullett Prebon plc.


title: Michael Fallon

text: Fallon edusti alun perin alahuoneessa Darlingtonin vaalipiiriä vuosina 1983–1992. Hän putosi parlamentista vuonna 1992, mutta palasi vuonna 1997 Sevenoaksin vaalipiiristä. Vuodesta 1999 lähtien hän oli valtiovarainvaliokunnan jäsen ja vuodesta 2010 lähtien Konservatiivipuolueen varapuheenjohtaja, kunnes hänet vuonna 2012 nimitettiin David Cameronin hallitukseen apulaisyritysministeriksi ja vuonna 2013 myös apulaisenergiaministeriksi. 15. heinäkuuta 2014 hänet nimitettiin nykyiseen virkaansa puolustusministeriksi.


title: Michael Fallon

text: Fallon on Privy Council -neuvoston jäsen ja Order of the Bath -ritarikunnan ritarikomentaja.


title: Michael Fallon

text: Fallon asuu Sundridgen kylässä Kentissä vaimonsa ja kahden poikansa kanssa.


title: The Temple of Elemental Evil (videopeli)

text: The Temple of Elemental Evil on Troika Gamesin kehittämä tietokoneroolipeli, joka perustuu saman nimiseen Dungeons & Dragons -pelin klassikkoseikkailuun. Sen julkaisi Atari vuonna 2003.


text: Verkkokauppa GOG.com julkaisi pelin uudelleen lokakuussa 2010.


text: PC Gamerin arvostelussa kehuttiin uusien D&D-sääntöjen soveltamista ja vuoropohjaista taistelua. Paste-lehden 10 parhaan Dungeons & Dragons -videopelin listalla peli sijoittui kuudenneksi.


title: BBC Prime

text: BBC Prime oli BBC:n yleisviihteellinen televisiokanava Euroopassa ja Lähi-idässä, joka aloitti 30. tammikuuta 1995, kun BBC World Service Television halkaistiin kahdeksi eri kanavaksi: BBC Worldiksi ja BBC Primeksi. Kanava lakkautettiin 11. marraskuuta 2009, ja se korvattiin BBC Entertainmentilla.


title: Tetsuo & Youth

text: Tetsuo & Youth on yhdysvaltalaisen räppärin Lupe Fiascon viides studioalbumi. Albumi nousi Yhdysvalloissa Billboard 200 -listan neljännestoistalle sijalle.


title: C.I.A. (yhtye)

text: C.I.A. (lyhennys sanoista Crew In Action) oli hip hop -ryhmä, jonka muodostivat Ice Cube, Sir Jinx ja K-Dee. Ryhmän nimen oli määrä olla alun perin Criminals In Action, mutta heidän silloinen levy-yhtiönsä Crew Cut Records halusi vaihtaa nimen. Heidän ainoa julkaisunsa oli "My Posse," jonka tuottajana toimi Sir Jinxin serkku Dr. Dre.


title: Phrazes for the Young

text: Phrazes for the Young on The Strokes-yhtyeestä tunnetun laulaja Julian Casablancasin ensimmäinen sooloalbumi, joka julkaistiin 3. marraskuuta 2009. Albumi ylsi Britannian albumilistalla parhaimmillaan sijalle 19. ja Yhdysvaltain Billboard 200-listan sijalle 35.


title: Kundan vanha voimalaitos

text: Kundan vanha voimalaitos () on Virossa Länsi-Virumaalla Kundassa sijaitseva Kunda jõessa toimiva vesivoimalaitos. Voimalan voimalarakennus ja pato sijaitsevat Kundan kaupungin reuna-alueella ja sen patojärveä kutsutaan Kunda paisjärveksi.


title: Kundan vanha voimalaitos

text: Kunda jõen pituus on 64 kilometriä, jonka alkulähteiden ja joensuun välinen pudotus on 90 metriä. Kundan kartanon ja joensuun välillä on joessa pudotusta 38 metriä, mikä on innoittanut jo varhain rakentamaan joen alajuoksun laaksoon voimalaitoksia.


title: Kundan vanha voimalaitos

text: Ensimmäinen voimala oli jauhomylly, joka sijaitsi Kundan kartanon kohdalla. Siinä toimi kaksi vesiturbiinia, jotka olivat Girard- ja Francis-turbiineja.


title: Kundan vanha voimalaitos

text: Toinen voimala sijaitsi vuonna 1870 toimineessa vanhassa sementtitehtaassa, joka sijaitsi 2,7 kilometriä joensuusta ja joka jää nykyään maantien sillan alle. Riikalainen yritys R. H. Mantel valmisti sille turbiinin, jonka teho oli 110 hevosvoimaa. Niillä jauhettiin tehtaalla raaka-aineita neljän kiviparin avulla.


title: Kundan vanha voimalaitos

text: Toinen täysautomaattinen sähköä tuottava vesivoimala rakennettiin vanhan padon yhteyteen, jossa oli pudotusta 6 metriä. Vesivoimala käynnistettiin 16.4. 2003 Kunda jõen sillan alla. Siellä toimii suomalaisen Waterpumps WP Oy turbiinit, johon on kytketty kaksi generaattoria. Niiden yhteinen sähköteho on 0,336 MW ja ne on kytketty sähkönjakeluverkkoon.


title: Kundan vanha voimalaitos

text: Kolmas voimala on niin sanottu Kundan vanha voimalaitos, joka rakennettiin vuonna 1893 sementtitehtaan kunnostuksen yhteydessä. Voimalan paikka siirtyi puoli kilometriä alajuoksullepäin, koska siellä voitiin vedenpinnan korkeus nostaa joen laaksossa 9,3 metrin korkeuteen. Sinne asennettiin yksi 250 hevosvoimainen Francis-turbiini, jonka voimansiirrossa käytettiin erikokoisia hammasrattaita ja kahta kiilahihnaa. Ne pyrörittivät kahta Siemens & Halsken tasavirtageneraattoria, joiden sähkötehot olivat 105 kW ja 650 kW. Sähkölaitteet oli valmistettu Sveitsissä ja turbiini Riiassa. Sähköä käytettiin Kundan sataman nostureissa ja Lontovan kaupunginosan valaitukseen. Se oli valmistuessaan Baltian maissa ja Venäjän keisarikunnassa yksi nykyaikaisimmista voimaloista.


title: Kundan vanha voimalaitos

text: Voimala toimi yhtäjaksoisesti vuoteen 1943. Se käynnistettiin uudelleen vuonna 1953 ja nyt se toimi vuoteen 1971 asti. OÜ Generator E&K osti voimalan vuonna 1995. Yhtiö peruskorjautti sen ja se alkoi tuottamaan sähköä 28.6. 2000. Siinä vanha Francis-turbiini pyörittää hinavedolla kahta 200 kW asynkronista vaihtovirtageneraattoria. Voimalan nimellisteho on 0,400 MW ja se on kytketty Eesti Energian jakeluverkkoon.


title: Smile Henkilöstöpalvelut

text: Smile Henkilöstöpalvelut Oyj on vuonna 2002 perustettu henkilöstöpalveluyritys, joka tarjoaa henkilöstövuokrauspalveluita yli 1100:lle eri toimijalle ympäri Suomen. Yhtiö välittää työvoimaa muun muassa ravintola-alan, rakentamisen, teollisuuden, logistiikan, kunnossapidon sekä terveydenhuollon alan tarpeisiin. Vuonna 2017 yhtiö alkoi välittää myös ICT- ja toimistotyöntekijöitä. Yhtiö työllistää kuukausittain noin 10 000 työntekijää.


title: Smile Henkilöstöpalvelut

text: Smile Henkilöstöpalvelut Oy on pörssiyhtiö Restamax Oyj:n tytäryhtiö. Henkilöstövuokrausliiketoiminta yhdistettiin Restamax-konserniin elokuussa 2014.


title: Smile Henkilöstöpalvelut

text: Smile Henkilöstöpalveluiden liikevaihto vuonna 2017 oli 74,4 miljoonaa euroa, jossa oli kasvua edellisvuoteen verrattuna 124,6 prosenttia. Liikevoitto ennen aineettomia poistoja (EBITA) oli 5,3 miljoonaa euroa. Smile Henkilöstöpalvelut on yksi Suomen suurimmista henkilöstövuokrauspalveluita tarjoavista yrityksistä.


title: Smile Henkilöstöpalvelut

text: Smile Henkilöstöpalvelut osti tammikuussa 2015 Huippu Henkilöstöpalvelut Oy:n, tammikuussa 2016 TOR-Palvelut ja huhtikuussa 2016 osake-enemmistön Make My Solutions Oy:stä (MMS Henkilöstöpalvelut) sekä huhtikuussa 2017 koko osakekannan Pasianssi Oy:stä eli Banssi Henkilöstöpalveluista.


title: Smile Henkilöstöpalvelut

text: Heinäkuussa 2017 Smile osti Job Service One Oy:n koko osakekannan sekä marraskuussa 2017 Active People Oy:n ravintolahenkilöstövuokrauksen liiketoiminnan.


title: Smile Henkilöstöpalvelut

text: Vuonna 2018 tammikuussa Smile osti Kymppi Service Oy:n koko osakekannan, maaliskuussa 2018 enemmistön rakennusalan vuokrayhtiö Adicio Oy:stä ja toukokuussa 2018 Jobio-yhtiöiden sekä Job Service Two ja Job Service Three Oy:den koko osakekannat.


title: Smile Henkilöstöpalvelut

text: Vuodesta 2014 alkaen Smilen kaikki henkilövuokrausyhtiöt ovat toimineet Smile Henkilöstöpalvelut -nimen alla ja Smile-brändin mukaisella ilmeellä.


title: Smile Henkilöstöpalvelut

text: Elokuussa 2018 Smile ilmoitti aikeistaan listautua Helsingin pörssiin, mutta listautuminen peruuntui lokakuussa 2018 listautumisen pääjärjestäjä Nordean vetäydyttyä annista.


title: Linda Huhtinen

text: Linda Huhtinen (s. 9. toukokuuta 1989 Tampere) on suomalainen runoilija ja vapaa kirjoittaja.


title: Linda Huhtinen

text: Huhtinen on koulutukseltaan merkonomi ja MBA. Hän on kirjoittanut lukuisia tekstejä eri kokoelmiin, lehtiin ja radioon.


title: Linda Huhtinen

text: Huhtisen esikoiskokoelma "Pahoja asioita" (Sanasato) julkaistiin vuonna 2014. Teos kertoo anoreksiasta, jonka sairastamisesta Huhtinen on puhunut julkisesti. Teoksen jatko-osa "Kirjeitä Vihamiehille" julkaistiin vuonna 2017.


title: Linda Huhtinen

text: Vuonna 2017 Linda Huhtinen esitteli "Kasvottomat rakkaat" -hyväntekeväisyysnäyttelyn, joka kertoo perheväkivallasta. Näyttely koostuu valokuvista ja teksteistä, jotka Huhtinen on tehnyt yhdessä väkivallan uhrien kanssa. Näyttely avattiin Tampereella 30. huhtikuuta 2017.


title: Linda Huhtinen

text: Huhtinen on aktiivisesti mukana Juicen Kirjaston toiminnan ylläpitämisessä. Vuonna 2018 Huhtinen toimittaa Juice Leskisen sitaatteihin liittyvää kirjaa.


title: Linda Huhtinen

text: Huhtinen on perustajana Luo maailma -luomispajassa, joka on muun muassa suunnittellut kuvamanipulaatiota vastustavan Käsittelemättömät asiat -kampanjan tamperelaiselle vaatemerkille Ludicrous Clothingille sekä erilaisia mainosilmeitä muun muassa Reinokaupalle.


title: Linda Huhtinen

text: Linda Huhtinen on kirjoittanut Liiga.fi-sivustolle jääkiekon kääntöpuolta käsittelevää "Runoudesta lajiin" -juttusarjaa.


title: Linda Huhtinen

text: Vuodesta 2017 lähtien Linda Huhtisella on ollut oma radio-ohjelma "Radio Fun" Tampereella. "Mun Manse" -ohjelmassa kuullaan Huhtisen tekemiä tekstejä, henkikökuvia sekä Manse-rockia.


title: Kunda jõgi

text: Kunda jõgi on joki Länsi-Virumaassa Viron pohjoisosissa. Joki laskee Suomenlahteen Kundassa. Joella on eri osuuksilla muitakin nimiä. Yläjuoksulla sitä kutsutaan myös nimellä "Võhu jõgi", keskijuoksulla nimillä "Põlula jögi, Sämi jögi tai Semmijõgi".


title: Kunda jõgi

text: Joki virtaa koko ajan Länsi-Virumaan maakunnassa. Joen pääuoma saa alkuunsa Vinnin maalaiskunnassa ja saapuu yli 10 kilometrin jälkeen Rägavereen. Täällä joki ohittaa Lavin, Põlulan ja Ulvin pienet kylät ja Sõmerun puolella se ohittaa Uhtnan. Matkallaan merelle se juokseen Viru-Nigulan läpi ja kiertää Kundan kaupungin. Siellä se laskee Kundanlahteen Suomenlahdella.


title: Kunda jõgi

text: Joen alkulähteinä on seitsemän lähdettä Ristikülassa Vinnin kunnassa. Lähteet saavat vetensä Pandiveren ylängöltä, jonka reuna-alueen länsipuolella Roelassa lähteet sijaitsevat. Joki virtaa aluksi kuusi kilometriä pohjoiseen seuraten pohjois-etelä-suuntaista harjujaksoa. Kütin kylän kohdalla joki kääntyy itään harjujaksosta ja virtaa seitsemän kilometriä metsien läpi. Täällä jokeen yhtyy oikealta ja etelän suunnalta Anguse jõgi (myös Ädara jõgi). Seuraavaksi siihen yhtyy vasemmalta Voore jõgi, jonka suu sijaitsee saaren alla. Ulvin kohdalta alkaen joki on meanderoinut voimakkaasti, mutta sen palmikot on katkaistu juoluoiksi, kun jokea on oikastu. Erityisen voimakasta se on keskijuoksulla Aru karjäärin kohdalla, missä joessa on kolme rinnakkasta uomaa.


title: Kunda jõgi

text: Ulvin jälkeen joki alittaa ensin Tallinna–Narva-rautatien ja sitten valtatien 1:n. Kunda soon ja Linnusen kylän kohdalla joki virtaa uurtamassaan jokiuomassaan, jolla on eroosiosta syntyneet reunat. Uoman seinämät kasvavat sitä korkeammiksi, mitä lähemmäksi merenrantaa tullaan. Kundan teollisuusalueen laidalla uomalla on kahdet reunat eri korkeuksilla. Joen kaltevuus jyrkkenee, ja Kunda paisjärven () jälkeen joki on osittain koskena viimeiset kaksi kilometriä. Joki laskee Suomenlahteen Kundanlahdessa. Patojärvellä toimii Kundan vanha voimalaitos ().


title: Kunda jõgi

text: Joki on lohen, purotaimenen, taimenen ja harjuksen luontainen lisääntymisalue. Joki jäätyy talvella usein pohjastaan.


title: Vuorileijonan varjo

text: Vuorileijonan varjo on Taru Väyrysen ja hänen miehensä Tarmo Väyrysen kirjoittama fantasiakirjasarja. Sarjaa on ilmestynyt vuodesta 1996 alkaen kymmenen osaa. Sarjan neljäs osa "Jääsilmä" palkittiin Topelius-palkinnolla vuonna 1998.


title: Vuorileijonan varjo

text: Kirjasarja alkaa Sirpin rauhaa rakastavasta saarivaltiosta, jota Vuorimaan sotilasvalta uhkaa. Sarja kuljettaa lukijaa useiden hahmojen mukana ympäri fiktiivistä, joskin tutuntuntuista maailmaa, keskittyen henkilöhahmojen yksityselämän lisäksi politiikkaan ja sodankäyntiin. Kirjoissa on paljon syvällistä pohdintaa uskonnosta sekä ihmisyydestä.


title: Viitanahkajäkälä

text: Viitanahkajäkälä ("Peltigera latiloba") on nahkajäkälien sukuun kuuluva jäkälä. Sen yläpinta on vihreä. Alapinta on verkkomaisesti kuoppainen ja leveäsuoninen. Liuskat ovat noin 3–4 senttimetriä leveitä ja aaltoilevia. Kasvustot voivat olla jopa 30 senttimetriä leveitä. Jäkälä kasvaa jokivarsien ja tunturikoivikoiden sammalikoissa. Mielellään kostealla alustalla, jopa suolla.


title: Sir Jinx

text: Anthony Wheaton, tunnettu paremmin taiteilijanimellään Sir Jinx, on yhdysvaltalainen rap-artisti ja tuottaja. Hän on gangsta rap -pioneeri Dr. Dren serkku. Wheaton tunnetaan parhaiten yhteistyöstään Ice Cuben kanssa. Hän on tuottanut kappaleita myös muille tunnetuille artisteille, kuten Xzibitille, Kuruptille ja Public Enemylle.


title: Sir Jinx

text: Wheaton kasvoi South Los Angelesissa samalla kadulla kuin Ice Cube. He perustivat yhdessä K-Deen kanssa C.I.A. -ryhmän ja julkaisivat singlen "My Posse" vuonna 1987. Ryhmän hajottua Ice Cube liittyi N.W.A. -ryhmään. Tämän jälkeen Ice Cube lähti soolouralle ja Sir Jinx tuotti useita kappaleita hänen ensimmäisille albumeille.


title: Huuhka

text: Huuhka voi tarkoittaa:


Yhdistyneen kuningaskunnan parlamenttivaalit 1950 järjestettiin 23. helmikuuta 1950. Vaaleissa valittiin parlamentin alahuoneen kaikki 625 jäsentä. Pääministeri Clement Attleen johtama Työväenpuolue menetti huomattavan määrän edustajanpaikkoja Konservatiivipuolueelle mutta säilytti silti kapean enemmistön alahuoneessa. Vaalien jälkeen muodostettu Attleen toinen hallitus jäi lyhytikäiseksi, kun konservatiivit voittivat vuoden 1951 parlamenttivaalit.


title: Yhdistyneen kuningaskunnan parlamenttivaalit 1950

text: "History Today" -lehteen kirjoittanut Robert Pearce esittää syiksi Työväenpuolueen kavenneeseen enemmistöön muun muassa sodanjälkeisen ajan puutteen, säännöstelyn ja korkean verotuksen, Työväenpuolueen johdon ikääntymisen ja poliittiset erimielisyydet, Konservatiivipuolueen maltillistumisen ja aiempaa paremman vaalityön sekä vaalipiirijaon uudistamisen.


title: Sled 12

text: Sled 12 () on bulgarialaisen pop-folk-laulaja Galenan toinen studioalbumi. Sen julkaisi levy-yhtiö Payner vuonna 2008.


title: Huma Abedin

text: Huma Mahmood Abedin (s. 28. heinäkuuta 1976) on yhdysvaltalainen poliittinen vaikuttaja ja Hillary Clintonin pitkäaikainen avustaja. Hän oli Clintonin presidentinvaalikampanjaorganisaation varapuheenjohtaja vuonna 2016. Koulutukseltaan Abedin on journalisti. Hänen vanhempansa ovat kotoisin Intiasta ja Pakistanista. Uskonnoltaan Abedin on muslimi, ja hän puhuu englannin lisäksi hindustania ja arabiaa.


title: Huma Abedin

text: Abedinin entinen aviomies on 2000-luvulla kongressiedustajana toiminut Anthony Weiner. He erosivat vuonna 2016.


title: Galena (albumi)

text: Galena () on bulgarialaisen pop-folk-laulaja Galenan ensimmäinen albumi. Sen julkaisi levy-yhtiö Payner vuonna 2006.


title: Dallara T12

text: Dallara T12 on italialaisen Dallaran valmistama kilpa-auto, jolla kilpailtiin World Series by Renault -sarjassa vuosina 2012–2015. Auto esiteltiin 24. elokuuta 2011 Englannin Silverstonessa. Autolla tehtiin debyytti Espanjan Ciudad del Motor de Aragónin moottoriradalla 2012.


title: Sciurus aestuans

text: Sciurus aestuans on Etelä-Amerikan kotoperäinen oravalaji.


title: Sciurus aestuans

text: Lajin turkin väri vaihtelee päältä kellanruskeasta tummanruskeaan, vatsapuoli on vaaleampi. Poskessa on usein valkoinen täplä. Häntä on tuuhea ja tupsu sen päässä on yleistä. Se on noin 300 gramman painoinen ja sen pituudeksi on, 18-senttinen häntä pois lukien, mitattu 20,2 senttiä.


title: Sciurus aestuans

text: "Sciurus aestuansista" tavataan laajalla alueella Brasiliassa, Ranskan Guayanassa, Guyanassa, Surinamessa, Venezuelassa ja Kolumbiassa. Elinympäristö vaihtelee Atlantin rannikon galleriametsistä Amazonin sademetsiin. Sitä esiityy myös kaupunkien puistoissa.


title: Sciurus aestuans

text: Oravan ravinto koostuu pääosin hedelmistä ja pähkinöistä, etenkin sukujen "Astrocaryum", "Parajubaea" ja "Attalea" palmuhedelmistä. Lisäksi se syö munia ja linnunpoikasia. Se itse saattaa joutua töyhtökapusiiniapinan syötäväksi.


title: Sciurus aestuans

text: "Mammal Species of the World" -teoksen mukaan "Sciurus aestuans" jaetaan seuraaviin alalajeihin:Brasilian rannikkosademetsissä tavattava "S. a. ingrami" luokitellaan joskus omaksi lajikseen.


title: Hytölän koulu

text:
Hytölän koulu on koulu Konneveden kunnassa Hytölän kylällä. Koulussa on noin 50 oppilasta. Hytölän koulussa on esikoululuokka, 1–2-luokka, 3–4-luokka ja 5–6-luokka. Vuonna 2017 rehtorina toimii Virpi Janhunen.
Se perustettiin 1900-luvun alussa.


title: Hytölä

text: Hytölä on kylä Konneveden kunnassa. Se sijaitsee tien 69 varrella noin seitsemän kilometriä Konneveden keskustaajamasta länteen. Kylän väkiluku on noin 50. Siellä sijaitsee muun muassa Hytölän koulu, bussifirma Koivuranta Oy, kuljetusfirma Konnekuljetus Oy sekä venerakennus yritys Bellamer Oy


title: Mestis-kausi 2017–2018

text: Kausi 2017–2018 on jääkiekon Mestiksen 18. kausi. Edelliskauden mestari Savonlinnan Pallokerho (SaPKo) voitti ensimmäisen Mestis-mestaruuden, joten SaPKosta tuli kahdeksas joukkue, joka on voittanut kyseisen mestaruuden.


title: Mestis-kausi 2017–2018

text: Suomi-sarjasta nousi mestaruuden voittanut Imatran Ketterä. Lisäksi konkurssiin päättyi Kajaanin Hokki ja JYP-Akatemia karsiutui Suomi-sarjaan.


title: Mestis-kausi 2017–2018

text: Vähintään 1/3 otteluista


title: Mestis-kausi 2017–2018

text: Espoo Unitedilta konkurssin seurauksena vapautunut sarjapaikka myönnettiin kauden jälkeen KOOVEElle, JHT ei halunnut ottaa paikkaa vastaan.


title: Neizletšimo vljubena

text: Neizletšimo vljubena () on bulgarialaisen pop-folk-laulaja Džina Stoevan kuudes studioalbumi. Se julkaistiin vuonna 2009 levymerkillä Ara Music.


title: ZeniMax Media

text: ZeniMax Media on yhdysvaltalainen mediayhtiö, jolla on videopelejä julkaisevia ja kehittäviä tytäryhtiöitä.


title: ZeniMax Media

text: Yhtiön studioita ovat:


title: GoViral Inc.

text: GoViral Inc. on kanadalainen digitaalisiin verkkopalveluihin keskittynyt yhtiö, jonka päämaja sijaitsee Londonin kaupungissa Kanadan Ontarion provinssissa. Yhtiö on perustettu vuonna 2006.


title: GoViral Inc.

text: Yhtiö tunnetaan erityisesti sen suositun, vuonna 2013 avatun Diply-verkkosivuston (diply.com) johdosta. Sivusto on kohdistettu erityisesti nuoremmille millennium-sukupolven eli Y-sukupolven käyttäjille sekä myös Z-sukupolven edustajille. Tämä käyttäjien tuottamaan aineistoon nojautuva viihdepalvelu oli alkukesällä 2017 Alexa-verkkotilastojen mukaan verkkokäyntien määrällä mitattuna suosituimpia kanadalaisia verkkosivustoja sijoittuen kansallisesti 15. sijalle ja maailmanlaajuisesti 75. sijalle. Kansallisesti sitä paremmin sijoittui ilmoitussivusto kijiji.ca. Käyntikertojen määrällä mitatuna Kanadan suosituimmat verkkosivut olivat tällöin yhdysvaltalaistahojen hallussa (Google.ca, Youtube.com, Google.com, Facebook.com, Reddit.com, wikipedia.org).


title: Azel

text: Azel on nigeriläisen laulaja-lauluntekijä Bombinon albumi, joka julkaistiin vuonna 2016.


title: Azel

text: Kaikki kappaleet Omara "Bombino" Moctar, ellei toisin mainita.


title: Dallara T08

text: Dallara T08 on italialaisen Dallaran valmistama kilpa-auto, jolla kilpailtiin World Series by Renault -sarjassa vuosina 2008–2011. Autolla tehtiin debyytti Italian Autodromo Nazionale Monzan moottoriradalla 2008.


title: Lvivske

text: Lvivske () on ukrainalainen olut, jota munkit valmistivat jo vuonna 1715. Nykyisin olutta valmistaa Slavutytš, joka on osa Carlsbergia.


title: Lvivske

text: AC Nielsenin tutkimuksen mukaan vuonna 2013 Lvivsken markkinaosuus Ukrainassa oli 12,4 %.


title: TrackIR

text: TrackIR on NaturalPoint-yhtiön valmistama liikeseurantatuote, jota käytetään lisälaitteena tietokoneessa. Laite seuraa käyttäjän päänliikkeitä ja antaa peliohjelmalle tiedon, jolloin kuvakulma voi kääntyä pelaajan päänliikkeen mukaan.


title: TrackIR

text: Laite on suosittu simulaatiopelien yhteydessä, joissa kädet voivat olla varattu esimerkiksi rattiohjaimen käyttöön.


title: TrackIR

text: Ohjelmallisia klooneja verkkokameraa käyttäen on myös olemassa; näiden tuki vaihtelee peliohjelman mukaan. Tunnettuja toteutuksia ovat FreeTrack, FaceTrackNoIR ja opentrack.


title: Dallara T05

text: Dallara T05 on italialaisen Dallaran valmistama kilpa-auto, jolla kilpailtiin World Series by Renault -sarjassa vuosina 2005–2007. Autolla tehtiin debyytti Belgian Circuit Zolderin moottoriradalla 2005.


title: Emily Kemp

text: Emily Kemp (s. 18. tammikuuta 1992 Ottawa, Kanada) on kanadalainen suunnistaja Kempin paras sijoitus MM-kilpailuissa on Strömstadin MM-kilpailujen 2016 keskimatkan neljäs sija. Juniorien MM-kilpailuissa hän saavutti pitkän matkan pronssimitalin. Kemp edustaa Angelniemen Ankkuria ja asuu Turussa.


title: Brookfield Asset Management

text: Brookfield Asset Management, tai vain Brookfield on suuri kanadalainen kiinteistöalan pörssiyhtiö, jonka päämaja sijaitsee Torontossa.


title: Brookfield Asset Management

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla kiinteistöyhtiö Brookfield oli vuonna 2017 sijalla 202. Se luokiteltiin samalla Kanadan 7. suurimmaksi pörssiyritykseksi. Yhtiön markkina-arvo oli 35,4 miljardia Yhdysvaltain dollaria (toukokuussa 2017) ja liikevaihto 24,9 miljardia USD (2016).


title: BCE Inc.

text: BCE Inc. (entinen "Bell Canada Enterprises Inc.") on suuri kanadalainen tietoliikennealan pörssikonserni, jonka päämaja sijaitsee Montrealin Verdunissa Quebecin provinssissa.


title: BCE Inc.

text: Yrityksen palveluksessa työskentelee noin 48 000 ihmistä. Konsernin liiketoiminta-alat ovat: Bell Wireline, Bell Wireless, Bell Media (esim. CTV Television Network) ja Bell Aliant.


title: BCE Inc.

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 296. Se luokiteltiin samalla Kanadan 10. suurimmaksi pörssiyritykseksi. Yhtiön markkina-arvo oli 40,5 miljardia Yhdysvaltain dollaria (toukokuussa 2017) ja liikevaihto 16,39 miljardia USD (2016).


title: Manulife

text: Manulife tai Manulife Financial on suuri kanadalainen vakuutus- ja rahoitusalalla toimiva pörssiyhtiö, jonka päämaja sijaitsee Torontossa.


title: Manulife

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 137. Se luokiteltiin samalla Kanadan 5. suurimmaksi pörssiyritykseksi. Yhtiön eli sen osakekannan markkina-arvo oli 34,4 miljardia Yhdysvaltain dollaria (toukokuussa 2017) ja liikevaihto 38,9 miljardia USD (2016).


title: Shadwen

text: Shadwen on Frozenbyten kehittämä hiiviskelypeli, joka on julkaistu vuonna .


title: Shadwen

text: Peli sijoittuu keskiaikaiseen maailmaan ja pelaajalla on käytössään ajan manipulointi (taaksepäin kelaus) ja ansoja.


title: Shadwen

text: Päähenkilöt ovat palkkamurhaaja "Shadwen", jolla on tehtävä tappaa kuningas, ja orpotyttö "Lily".


title: Shadwen

text: Pelaaja-lehti on antanut pelille arvosanan 6/10 arvostelussaan.


title: Trine 3: The Artifacts of Power

text: Trine 3: The Artifacts of Power on Frozenbyten kehittämä jatko-osa "Trine" -pelisarjalle. Peli on julkaistu vuonna .


title: Trine 3: The Artifacts of Power

text: Pelaaja-lehti antoi pelille arvosanan 6/10 arvostelussaan.


title: Trine (pelisarja)

text: Trine on suomalaisen Frozenbyten kehittämä pelisarja. Pelit ovat yhdistelmä tasohyppelyä ja pulmapeliä.


title: Oldsmobile Custom Cruiser

text: Oldsmobile Custom Cruiser on suuri takavetoinen farmari, jota Oldsmobile valmisti vuosina 1971–1992. Autoa valmistettiin kolmea sukupolvea ja se jakoi saman pohjalevyn Chevroletin, Buickin ja Pontiacin full-size-sedaneitten kanssa.


title: Claudon

text: Claudon on kunta Koillis-Ranskassa Vosgesin departementissa Grand Estin alueella.


title: Claudon

text: Claudon sijaitsee Darneyn metsässä. Kunnan alueella on Arboretum de la Hutte. Arboretumissa kasvaa harvinaisia ja eksoottisia lajeja, jotka ovat kotiutuneet Ourchejoen laaksoon.


title: Carlos Lacoste

text: Carlos Alberto Lacoste (2. helmikuuta 1929 Buenos Aires, Argentiina – 24. kesäkuuta 2004 Buenos Aires, Argentiina) oli Argentiinan laivaston vara-amiraali ja poliitikko. Hän oli maansa virkaatekevä presidentti joulukuussa 1981.


title: Grandia (pelisarja)

text: Grandia on GameArtsin kehittämä roolipelisarja. Sarjan ensimmäinen osa "Grandia" on julkaistu vuonna Sega Saturnille.


title: Dallara SF14

text: Dallara SF14 on italialaisen Dallaran valmistama kilpa-auto, jolla on kilpailtu Super Formula -sarjassa vuodesta 2014 lähtien. Autolla tehtiin debyytti Japanin Suzuka Circuitin moottoriradalla 2014.


title: Minä määrään

text: Minä määrään on industrial metal -yhtye Turmion Kätilöiden kappale ja single yhtyeen kolmannelta studioalbumilta "U.S.C.H!". Se julkaistiin 21. toukokuuta 2008 levymerkillä Raha Records.


title: Minä määrään

text: Nimikkokappaleessa on Zachary Hietalan soittama kitarasoolo. Singlen toinen kappale ”Shuttle to Venus” on käännöskappale Kikan kappaleesta ”Sukkula Venukseen”.


title: Nykyaika (lehti)

text: Nykyaika tarkoittaa kahta lehteä


title: Nykyaika (täsmennyssivu)

text: Nykyaika tarkoittaa seuraavia:


title: Ihmisixsixsix

text: Ihmisixsixsix on industrial metal -yhtye Turmion Kätilöiden kappale ja single, joka julkaistiin 16. lokakuuta 2010 levymerkillä Osasto-A.


title: Georgi Aljošin

text: Georgi Vasiljevitš Aljošin (, (s. 10. maaliskuuta 1931 Krasnojarsk, Neuvostoliitto – 4. toukokuuta 2011 Novosibirsk, Venäjä) oli Viron kommunistisen puolueen toinen sihteeri vuosina 1985–1990. Kansallisuudeltaan hän oli venäläinen.


title: Georgi Aljošin

text: Aljošin opiskeli sähkötekniikkaa Novosibirskin rautatieinstituutissa vuosina 1949–1954. Sen jälkeen hän työskenteli vuosina 1954–1956 Novosibirskissa veturivarikolla. Vuonna 1957 hänestä tuli Neuvostoliiton kommunistisen puolueen (NKP) jäsen. Hän siirtyi puolueen työntekijäksi Novosibirskissa. Vuodesta 1985 alkaen hän siirtyi Moskovaan NKP:n tehtäviin. Näin Aljošin oli puhdas Neuvostoliiton nomenklatuuran edustaja.


title: Georgi Aljošin

text: Vuoden 1985 joulukuussa NKP siirsi Aljošinin Neuvosto-Viroon paikallisen Viron kommunistisen puolueen toisen sihteerin eli paikallisen puolueen toiseksi vaikutusvaltaisimpaan virkaan. Ykköspaikalla eli ensimmäisen sihteerin virassa oli tiukan keskusvallan ja venäläistämisen kannattaja Karl Vaino. Aljošin oli Vainon kanssa samalla keskusvaltaa tukevalla linjalla kuten edeltäjänsä puolueen toisena sihteerinä ollut Aleksandr Kudrjavtsev. Aljošinin Neuvosto-Viron puoluesihteeritehtävän aikana alkoi virolaisen yhteiskunnan vapautuminen tiukasta kommunistipuolueen otteesta. Laulavan vallankumouksen myötä ensimmäinen sihteeri Vaino erotettiin kesäkuussa 1988 virolaisen Vaino Väljasin korvatessa Vainon.


title: Georgi Aljošin

text: Kesällä 1988 järjestäytyi keskusvaltamyönteinen ja samalla Viron itsenäisyysliikkeen vastainen Inter-liike, jonka kanssa Aljošinin oli yhteistyössä. Keskusvaltakeskeisen liikkeen asema heikkeni kuitenkin koko ajan Virossa. Maaliskuussa 1990 Viron kommunistinen puolue irrottautui NKP:n määräysvallasta. Aljošin oli vielä tällöin puolueen keskuskomitean jäsenenä, mutta siirtyi vuoden 1990 aikana takaisin Venäjälle. Hän palasi Novosibirskiin NKP:stä irrottautuneen Venäjän kommunistisen puolueen tehtäviin.


title: Saint-Loup-sur-Semouse

text: Saint-Loup-sur-Semouse on kunta itäisessä Ranskassa Haute-Saônen departementissa Bourgogne-Franche-Comtén alueella. Se on pieni teollisuuskaupunki, jossa on vuodesta 1936 lähtien toiminut huonekalutehdas Parisot.


Yhdistyneen kuningaskunnan parlamenttivaalit 2001 järjestettiin 7. kesäkuuta 2001, neljä vuotta edellisten vaalien jälkeen. Vaaleissa valittiin Britannian alahuoneen kaikki 659 jäsentä kaudelle, joka kesti vuoden 2005 vaaleihin saakka.


title: Yhdistyneen kuningaskunnan parlamenttivaalit 2001

text: Pääministeri Tony Blairin johtama Työväenpuolue menetti kuusi edustajanpaikkaa mutta säilytti silti laajan enemmistön alahuoneessa. Näin ollen Blairin hallitus jatkoi Britannian johdossa. Suurin oppositioryhmä, Konservatiivipuolue, voitti vain yhden lisäpaikan. Absoluuttisesti suurin voittaja olivat Liberaalidemokraatit, jotka saivat kuusi lisäpaikkaa. Pohjois-Irlannissa Ulsterin unionistipuolue menetti kolme paikkaa Demokraattiselle unionistipuolueelle ja kaksi paikkaa Sinn Féinille.


title: Soulot

text: Soulot ("Catapodium") on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi neljä lajia.


title: Khalifa Haftar

text: Khalifa Haftar (s. 1943) on libyalainen upseeri ja Libyan kansallisen armeijan komentaja. Haftar on toiminut Libyan politiikassa jo pitkään, aluksi maan kuninkaan vallasta syösseen Muammar Gaddafin liittolaisena ja sittemmin hänen vihollisenaan Libyan sisällissodassa. Libyan toisessa sisällissodassa hän on toiminut maan itäosia hallitsevan parlamentin tukijana.


title: Khalifa Haftar

text: Haftar syntyi vuonna 1943 Ajadbiyan kaupungissa Itä-Libyassa. Hänen perheensä kuului suureen klaaniin Ajdabiyassa ja Sirtessä vaikuttavassa al-Firjanin heimossa. Nuorena upseerina hän liittyi Muammar Gaddafin johtamaan salassa perustettuun upseerien ryhmään, jonka innoitus oli peräisin Egyptin johtaja Gamal Abdel Nasserilta. Myöhemmin hän oli osa eversti Gaddafin johtamaa upseerien ryhmää, jotka syöksivät vallasta Libyan kuningas Idris I:n vuonna 1969. Gaddafi ylensi Haftarin kenttämarsalkaksi ja asetti tämän libyalaisten joukkojen johtoon Tšadin–Libyan konfliktin aikana 1980-luvulla. Libya kärsi konfliktin aikana tappion Ranskan tukemille tšadilaisille ja Haftar itse päätyi sotavangiksi 300 sotilaansa mukana vuonna 1987. Gaddafi oli aiemmin kiistänyt libyalaisten läsnäolon Tšadissa ja katkaisi välinsä Haftariin. Sittemmin Haftar päätyi maanpakoon Yhdysvaltoihin ja omistautui Gaddafin hallinnon kumoamiselle. Haftar asui Virginiassa lähellä CIA:n päämajaa Langleyssä ja piti todennäköisesti yllä läheisiä suhteita keskustiedustelupalvelun kanssa, joka tuolloin tuki esimerkiksi lukuisia salamurhayrityksiä Gaddafia vastaan.


title: Khalifa Haftar

text: Libyan sisällissodan alettua vuonna 2011 Haftar palasi Libyaan ja hänestä tuli merkittävä kapinalliskomentaja maan itäosassa. Gaddafin kukistuttua Haftar jäi sivuun maan poliittisesta kehityksestä aina helmikuuhun 2014 saakka, jolloin hän piti televisioidun puheen kannustaen libyalaisia nousemaan vaaleilla valittua yleistä kansalliskongressia vastaan. Puheen pitohetkellä monet kaupungit ja mukaan lukien Bengasi olivat al-Qaedaan yhdistetyn Ansar al-Sharian ja muiden islamistiryhmien hallussa. Puhe sai kaikua etenkin Bengasissa, jossa oltiin pettyneitä yleisen kansalliskongressin kyvyttömyyteen toimia islamisteja vastaan. Kuitenkin monilla muilla Libyan alueilla Hatariin suhtaudutaan epäillen, johtuen hänen aikaisemmista yhteyksistään Gaddafiin ja Yhdysvaltoihin.


title: Khalifa Haftar

text: Vuonna 2014 käytiin kiistellyt parlamenttivaalit, joiden tulosta vanha hallitus ei suostunut tunnustamaan. Libya jakautui vanhan hallituksen Tripolista käsin hallitsemaan länteen ja uuden edustajainhuoneen hallitsemaan itäosaan. Toukokuussa 2014 Haftari johtamat joukot aloittivat operaation islamisteja vastaan Bengasissa ja muualla maan itäosissa. Maaliskuussa 2015 edustajainhuone nimitti Haftarin Libyan kansallisen armeijan komentajaksi. Kansallinen armeija ajoi islamistit ulos suurimmasta osasta Bengasista helmikuussa 2016 ja huhtikuussa samana vuonna kaupungin lähistön tukikohdista, sekä Dernasta 250 kilometriä Bengasista itään. Syyskuussa 2016 kansallinen armeija valtasi Zueitinan, Bregan, Ras Lanufin ja Sidrahin tärkeät öljysatamat maan rannikolla YK:n tukeman Tripolia hallitsevan hallituksen kanssa liittoutuneilta aseryhmiltä. Onnistuneen operaation jälkeen edustajainhuoneiston puhemies Agilah Saleh ylensi Haftarin kenraaliluutnantista kenttämarsalkaksi. Heinäkuussa 2017 kansallinen armeija ilmoitti hallitsevansa koko Bengasin kaupunkia Sabrin kaupunginosassa käytyjen taistelujen jälkeen.


title: Arvo Pohjannoro

text: Frans Arvo Ilmari Pohjannoro (18. marraskuuta 1893 Tampere − 10. lokakuuta 1963 Helsinki) oli suomalainen poliitikko ja pappi. Hän oli Kokoomuksen kansanedustaja Mikkelin läänin vaalipiiristä vuosina 1936-1948.


title: Arvo Pohjannoro

text: Pohjannoro vihittiin papiksi vuonna 1917. Kolme vuotta myöhemmin hän suoritti pastoraalitutkinnon. Vuosina 1924-1931 Pohjannoro toimi Virolahden kappalaisena ja vuosina 1931-1958 Kerimäen kirkkoherrana. Vuonna 1942 hänelle myönnettiin rovastin arvonimi.


title: Arvo Pohjannoro

text: Eduskuntauransa ohella Pohjannoro toimi neljästi valitsijamiehenä presidentinvaaleissa. Hän oli myös Kerimäen kunnanvaltuuston puheenjohtaja.


title: Hernesniemi

text: Hernesniemi on muun muassa seuraavien suomalaisten henkilöiden sukunimi:


title: Pienimäki

text: Pienimäki voi tarkoittaa:


title: Puskala

text: Puskala voi tarkoittaa:


title: Wäinö Mäkinen

text: Wäinö Mäkinen (6. joulukuuta 1882 Sortavala – 16. toukokuuta 1969 Helsinki) oli suomalainen poliitikko. Mäkinen toimi Maalaisliiton kansanedustajana vuosina 1922–1924 edustaen Viipurin läänin itäistä vaalipiiriä. Mäkinen toimi myös Sortavalan maalaiskunnan kunnanvaltuuston puheenjohtajana. Mäkinen kirjoitti ylioppilaaksi vuonna 1903 ja valmistui musiikkiopistosta 1907 sekä suoritti musiikkiopintoja Saksassa. Politiikan ulkopuolella Mäkinen toimi Rauman seminaarin vt. musiikinlehtorina, maanviljelijänä Sortavalan maalaiskunnassa, Karjalan Äänen päätoimittajana Sortavalassa sekä säestäjänä ja avustajana useiden taiteilijoiden konserteissa sekä piti lukuisia pianokonsertteja. Mäkisen vanhemmat olivat seminaarinlehtori Eero Mäkinen ja Maria Emilia Stenbäck. Mäkisen puoliso vuodesta 1913 oli Augusta Makarov.


title: Sirkka Ahonen (toimittaja)

text: Sirkka Ahonen (31. tammikuuta 1925 Juva – 22. syyskuuta 2003 Lontoo) oli suomalainen radiotoimittaja, joka teki yli 30 vuotta jatkuneen uran BBC World Servicen suomenkielisten radiolähetysten parissa Lontoossa. Jäätyään eläkkeelle vuonna 1985 hän kirjoitti pakinoita Britannian kulttuurielämästä; niitä julkaistiin aikakauslehdissä ja "Helsingin Sanomissa".


title: Sirkka Ahonen (toimittaja)

text: Ahonen opiskeli englantia Helsingin yliopistossa ja matkusti vuonna 1947 Englantiin täydentääkseen opintojaan Lontoon yliopiston London School of Economicsissa. Vuonna 1953 hän sai viran BBC:n maailmanpalvelun suomenkieliseltä osastolta, aluksi sihteerinä ja sitten vakinaisena toimittajana ja Suomesta värvättyjen uusien toimittajien perehdyttäjänä.


title: Emil Lautala

text: Emil Lautala (12. joulukuuta 1882 Vehkalahti – 9. huhtikuuta 1967 Vehkalahti) oli suomalainen poliitikko. Lautala toimi Maalaisliiton kansanedustajana vuosina 1924–1933 edustaen Viipurin läänin läntistä vaalipiiriä. Lautala toimi myös Vehkalahden kunnanvaltuuston puheenjohtajana. Siviiliammatiltaan Lautala oli maanviljelijä ja toimi kotitilansa viljelijänä vuoteen 1922, jolloin hänestä tuli Myllykylän kartanon omistaja. Lautalan vanhemmat olivat maanviljelijä Juhana Lautala ja Maria Stiina Anttila. Lautalan puoliso vuodesta 1910 oli Hilma Adolfiina Skogster. Lautalalle myönnettiin kunnallisneuvoksen arvonimi vuonna 1936.


title: Lautala

text: Lautala on suomalainen sukunimi, joka on muun muassa seuraavilla henkilöillä:


title: Irlannin parlamenttivaalit 2016

text: Irlannin 32. parlamenttivaalit järjestettiin 26. helmikuuta 2016, 24 päivää sen jälkeen, kun pääministeri Enda Kenny oli ilmoittanut vaalien järjestämisestä. Vaaleissa valittiin Irlannin parlamentin alahuoneen (Dáil Éireann) kaikki 158 jäsentä siirtoäänivaalitapaa käyttäen. Hyväksyttyjä ääniä annettiin 2 151 293 kappaletta äänestysaktiivisuuden ollessa 65,2%.


title: Irlannin parlamenttivaalit 2016

text: Noin kymmenen viikkoa vaalipäivän jälkeen Fine Gaelin johtaja Enda Kenny sai varmistukseen toiselle kaudelleen pääministerinä, kun Fianna Fáil suostui tukemaan Fine Gaelin vähemmistöhallitusta.


title: Kaarlo Hurme

text: Kalle Kustaa (Kaarlo) Hurme (5. maaliskuuta 1883 Punkalaidun – 5. kesäkuuta 1950 Saarijärvi) oli suomalainen poliitikko. Hurme toimi Maalaisliiton kansanedustajana vuosina 1924–1929 edustaen Vaasan läänin itäistä vaalipiiriä. Hurme toimi myös Saarijärven kunnanvaltuuston puheenjohtajana. Siviiliammatiltaan Hurme oli maanviljelijä. Hän toimi myös meijerin- ja tilanhoitajana Padasjoella, Asikkalassa ja Somerolla sekä Saarijärven meijerin isännöitsijänä. Hurme toimi presidentin valitsijamiehenä vuonna 1925. Hurmeen vanhemmat olivat vuokraaja Kalle Heikki Alajalli ja Vilhelmiina Erlandintytär. Hurmeen puoliso vuodesta 1908 oli Sofia Vilhelmiina Pasanen.


title: DTM-kausi 2006

text: DTM-kausi 2006 oli DTM-sarjan seitsemäs kausi. Kausi alkoi 9. huhtikuuta Saksan Hockenheimin radalta ja päättyi samalle radalle 29. lokakuuta.


title: DTM-kausi 2006

text: Sarjan mestaruuden voitti saksalainen Bernd Schneider.


title: Berndt Kullberg

text: Berndt Ivar Kullberg (20. toukokuuta 1883 Orimattila – 16. huhtikuuta 1953 Turku) oli suomalainen poliitikko. Kullberg toimi RKP:n kansanedustajana vuosina 1927–1929 edustaen Turun läänin eteläistä vaalipiiriä. Kullberg toimi myös Inkoon kunnanvaltuuston jäsenenä. Kullberg kirjoitti ylioppilaaksi vuonna 1903 ja valmistui agronomiksi vuonna 1905. Kullbergin vanhemmat olivat maanviljelijä Anders Kullberg ja Ida Lovisa Henriksson. Kullbergin puoliso vuodesta 1910 oli Jenny Josefina Damén.


title: DTM-kausi 2005

text: DTM-kausi 2005 oli DTM-sarjan kuudes kausi. Kausi alkoi 17. huhtikuuta Saksan Hockenheimin radalta ja päättyi samalle radalle 23. lokakuuta.


title: DTM-kausi 2005

text: Sarjan mestaruuden voitti brittiläinen Gary Paffett.


title: DTM-kausi 2004

text: DTM-kausi 2004 oli DTM-sarjan viides kausi. Kausi alkoi 18. huhtikuuta Saksan Hockenheimin radalta ja päättyi samalle radalle 3. lokakuuta.


title: DTM-kausi 2004

text: Sarjan mestaruuden voitti ruotsalainen Mattias Ekström.


title: Shanghai Street Circuit

text: Shanghai Street Circuit on katurata Pudongissa Kiinassa. Radalla järjestettiin ensimmäinen DTM-sarjan osakilpailu 18. heinäkuuta 2004. Seuraavan kerran kisa ajettiin vuonna 2010.


title: Sveitsin pörssi

text: Sveitsin pörssi tai SIX Swiss Exchange on sveitsiläinen arvopaperipörssi ja osakeyhtiö. Sen pääkonttori sijaitsee Zürichissä Sveitsissä.


title: Sveitsin pörssi

text: Sveitsin pörssi perustettiin vuonna 1993 yhdistämällä Geneven, Baselin ja Zürichin pörssit yhteen yhdistysmuotoiseksi Sveitsin pörssiksi. 23. huhtikuuta 2002 yhdistys muutettiin osakeyhtiöksi (AG). Yhtiö muutti 2000-luvun alussa uuteen pörssitaloon. Loppuvuodesta 2015 kuitenkin uutisoitiin, että pörssitalon tiloihin muuttaa EF-kielikoulu. Kesällä 2017 Sveitsin pörssi toimikin jo kahdessa uudessa osoitteessa Zürichissä ("Hardturmstrasse" ja "Hard Turm Park").


title: Sveitsin pörssi

text: Sveitsin pörssi toimii vuonna 2008 perustetun SIX Group AG:n tytäryhtiönä. Emoyhtiö SIX Groupin ja sen tytäryriysten palveluksessa on yhteensä runsas 3 800 ihmistä (2016). Vuonna 2016 pörssissä tehtiin kauppaa 254 pörssipäivänä ja yhteensä 1 279 miljardilla Sveitsin frangilla.


title: Sveitsin pörssi

text: Sveitsissä toimii myös toinen arvopaperipörssi eli huomattavasti pienempi "Bernin pörssi".


title: Walter Shaub

text: Walter Shaub on yhdysvaltalainen juristi ja politiikan toimija. Hän on Yhdysvaltojen politiikan eettisiä käytäntöjä valvovan elimen United States Office of Government Ethics (OGE) johtaja. Hän eroaa tehtävästä 19. heinäkuuta 2017. Vuonna 2013 alkaneen viisivuotiskauden oli määrä kestää vuoden 2017 loppuun. Eron taustalla on erityisesti presidentti Donald Trumpin kanssa syntyneitä ongelmia tämän taloudellisista sitoumuksista.


title: Walter Shaub

text: Shaub siirtyy puolueista riippumattomaan vaalien lainvoimaisuutta valvovaan järjestöön Campaign Legal Center.


title: Gianna Terribili-Gonzales

text: Gianna Terribili-Gonzales (oikealta nimeltään "Giovanna Terribili", 5. maaliskuuta 1882 Marino – 10. joulukuuta 1940 Rooma) oli italialainen näyttelijä.


title: Gianna Terribili-Gonzales

text: Terribili-Gonzales oli varhaisen italialaisen mykkäelokuvan suurin diiva. Hän aloitti näyttelijänuransa vuonna 1908 ja sai kansainvälistä mainetta rooleistaan Enrico Guazzonin Cinesillä ohjaamissa elokuvissa "Marcantonio e Cleopatra" ja "La Gerusalemme liberata" (molemmat 1913). "Scuola d’eroin" (1914) jälkeen Terribili-Gonzales riitautui Guazzonin kanssa ja perusti oman tuotantoyhtiön, joka ei menestynyt. Tyyliltään yliampuva näyttelijä vetäytyi alalta italialaisen elokuvan lamavuosina 1920-luvun alussa. Hän meni naimisiin ja sai viisi lasta.


title: Happy End (vuoden 2017 elokuva)

text: Happy End on vuonna 2017 ensi-iltansa saanut Michael Haneken ohjaama ja käsikirjoittama ranskalais-saksalais-itävaltalainen draamaelokuva, jonka pääosia näyttelevät Isabelle Huppert, Jean-Louis Trintignant, Mathieu Kassovitz, Fantine Harduin, Franz Rogowski, Laura Verlinden ja Toby Jones. Elokuvan tuottajana oli Margaret Ménégoz.


title: Happy End (vuoden 2017 elokuva)

text: "Happy End" sai maailmanensi-iltansa vuoden 2017 Cannesin elokuvajuhlilla, missä Michael Haneke oli ehdokkaana pääkilpailussa parhaan elokuvan Kultaisen palmun saajaksi.


title: Happy End (vuoden 2017 elokuva)

text:
"Happy End" sijoittuu Pohjois-Ranskassa sijaitsevaan Calais’n satamakaupunkiin pakolaiskriisin vaikuttaessa vahvasti taustalla ja kertoo rikkaan ranskalaisen Laurent-suvun sisäisistä myrkyistä. Isoisä Georges (Jean-Louis Trintignant) on leski ja dementikko, jonka tytär Anne (Isabelle Huppert) johtaa suvun menestyvää teollisuusyhtiötä. Annella on poika Pierre (Franz Rogowski), jonka pitäisi ottaa suvun yhtiö haltuunsa, mutta raha ei kiinnosta häntä ollenkaan. Georgesilla on myös kirurgina työskentelevä poika Thomas (Mathieu Kassovitz), joka on hiljattain saanut lapsen nuoren Anaïs-vaimonsa (Laura Verlinden) kanssa. Thomasilla on edellisestä avioliitosta syntynyt 12-vuotias tytär Ève (Fantine Harduin), joka muuttaa perheen luokse, sillä hänen äitinsä on joutunut sairaalaan itsemurhayrityksen takia. Vaikka perhe asuu yhdessä, heillä ei tunnu olevan mitään yhteistä. Perheen palvelusväki ihmettelee silmät suurina, mistä rahassa kylpevän eliitin paha olo voi johtua.
Joulukuussa 2015 ranskalaislehdistö kertoi Michael Haneken palaavan yhteistyöhön "Rakkaus"-elokuvansa (2012) näyttelijöiden Isabelle Huppertin ja Jean-Louis Trintignantin kanssa uuteen elokuvahankkeeseen "Happy End". 12. helmikuuta 2016 Haneken pitkäaikainen tuottaja Margaret Ménégoz vahvisti, että elokuvan kuvaukset alkavat Pohjois-Ranskassa kesällä 2016.


title: Happy End (vuoden 2017 elokuva)

text: "Happy Endin" kuvaukset alkoivat Calais’n kaupungissa Pas-de-Calais’n departementissa 27. kesäkuuta 2016. Calais’n lisäksi elokuvaa kuvattiin niin Douain ja Dunkerquen kaupungeissa Nordin departementissa, Varin departementissa kuin Lontoossakin, jossa kuvaukset kestivät kaksi päivää. "Happy Endin" kuvaukset päättyivät elokuun lopulla. Elokuvan budjettina oli 14 miljoonaa dollaria ja tuotantoyhtiöinä olivat sekä ranskalaiset Les Films du Losange, Arte France Cinéma ja France 3 Cinéma, saksalaiset X Filme Creative Pool, Westdeutscher Rundfunk ja Bayerischer Rundfunk, ranskalais-saksalainen Arte G.E.I.E. että itävaltalainen Wega Film.


title: Happy End (vuoden 2017 elokuva)

text: "Happy End" sai maailmanensi-iltansa Cannesin elokuvajuhlilla Ranskassa 22. toukokuuta 2017. Vaikka elokuva sai Cannesissa ristiriitaisen vastaanoton, se nousi esityksensä jälkeen saman tien Kultaisen palmun voittajasuosikkien joukkoon. Kultaisella palmulla palkittiin lopulta Ruben Östlundin ohjaama "The Square". Elokuvan Saksan ensi-ilta oli Münchenin elokuvajuhlilla 25. kesäkuuta 2017. Elokuva sai teatteriensi-iltansa Ranskassa 4. lokakuuta 2017, Itävallassa 6. lokakuuta 2017 ja Saksassa 12. lokakuuta 2017. Elokuvan teatterilevittäjinä ovat Les Films du Losange Ranskassa, X Verleih AG Saksassa ja Filmladen Itävallassa. Future Film on elokuvan teatterilevittäjänä Suomessa, ja ensi-ilta oli 9. helmikuuta 2018. Elokuva on kiertänyt ja kiertää useita elokuvajuhlia, kuten vuoden 2017 Karlovy Varyn elokuvajuhlat Tšekissä.


title: Happy End (vuoden 2017 elokuva)

text: "Happy End" on saanut elokuvakriitikoilta myönteisen vastaanoton. Rotten Tomatoes -sivuston mukaan 68% kriitikoista on antanut elokuvalle positiivisen arvosanan 8,1/10 keskiarvolla. Keräys perustuu 28 arviointiin. Metacritic-sivuston mukaan 13 arvostelun perusteella elokuva on saanut 75 pistettä sadasta mahdollisesta. Internet Movie Databasen 280 käyttäjää on antanut elokuvalle keskiarvon 7,5/10.


title: Aavoja-Kaunissaare kanal

text: Aavoja-Kaunissaare kanal (myös "Aavoja-Jägala kanal" ) on kanava Anijassa Harjumaalla Virossa. Kanava alkaa Aavoja veehoidlasta () ja se laskee Kaunissaaren tekojärveen. Kanava on yksi osa Tallinnan vesihuoltojärjestelmää.


title: Aavoja-Kaunissaare kanal

text: Kanavan tehtävänä on yhdistää kahden tekojärven vesivarastot toisiinsa. Kanava alkaa Aavoja veehoidlan lounaisesta haarasta ja se alittaa jo puolen kilometrin päässä Tallinna–Narva-rautatien. Kanava jatkuu tästä häiriöttä metsämaastossa kunnes se kohtaa Kaunissaaren tekojärven itärannan, missä se laskee Mulkojan viereen saarten taakse. Tekojärvien vedenpintojen korkeuserot on järjestetty niin, että vesi virtaa järvestä toiseen itsekseen.


title: The Escapists 2

text: The Escapists 2 on Team 17:n julkaisema jatko-osa "The Escapists" -pelille. Peli julkaistiin 22. elokuuta 2017.


title: The Escapists 2

text: Jatko-osassa on muun muuassa neljän pelaajan moninpeli ja peli tulee myös Nintendo Switch -konsolille.


title: The Escapists 2

text: Peli on saatavilla Linux, macOS ja Windows -alustoille.


title: Tributyyliamiini

text: Tributyyliamiini (CHN) on alifaattisiin amiineihin kuuluva orgaaninen yhdiste. Yhdistettä voidaan käyttää muun muassa liuottimena, emäksenä ja orgaanisten yhdisteiden valmistuksessa lähtöaineena.


title: Tributyyliamiini

text: Huoneenlämpötilassa tributyyliamiini on väritöntä nestettä ja sillä on tyypillinen ammoniakkia muistuttava haju. Yhdiste liukenee kohtalaisesti veteen. Orgaanisista liuottimista sitä liuottavat hyvin muun muassa etanoli ja eetteri ja hieman huonommin asetoni. Muiden amiinien tavoin tributyyliamiini on heikko emäs. Yhdiste ärsyttää silmiä ja ihoa.


title: Tributyyliamiini

text: Tributyyliamiinia valmistetaan butanolin ja ammoniakin välisellä reaktiolla ja tässä reaktiossa voi muodostua myös butyyliamiinia ja dibutyyliamiinia. Yhdistettä käytetään emäksisenä katalyyttinä muun muassa polymerointireaktioissa, liuottimena ja korroosionestoaineena hydraulisissa nesteissä. Siitä valmistetaan myös muita kemikaaleja kuten faasinsiirtokatalyyttinä käytettävää tetrabutyyliammoniumbromidia.


title: Vaalajärvi (järvi)

text: Vaalajärvi on Lapissa Sodankylän Vaalajärvellä sijaitseva järvi.


title: Vaalajärvi (järvi)

text: Järven pinta-ala on 1 300 hehtaaria eli 13 km². Se on 6,2 kilometriä pitkä ja 3,2 kilometriä leveä. Järven vedenpinnan korkeus on 201,3 metriä mpy.


title: Vaalajärvi (järvi)

text: Järvi on luodattu ja siitä on julkaistu syvyyskartat. Sen tilavuus on 19,8 miljoonaa m³ eli 0,02 km³. Järven keskisyvyys on 1,5 metriä ja suurin syvyys on 2,8 metriä. Järven pohjan profiili jatkaa samaa ilmettä kuin järven ympäröivä maasto.


title: Vaalajärvi (järvi)

text: Järvessä on laskettu olevan 5 saarta. Niiden yhteispinta-ala on 34 ha, mikä on noin 2,5 % järven kokonaispinta-alasta. Saarista kaksi on yli hehtaarin suurisia ja kolme yli aarin kokoisia. Yksikään saari ei ylitä neliökilometriä. Suurin saari on Isosaari, joka sijaitsee järven eteläpäässä. Sinne on rakennettu viisi vapaa-ajan asuntoa. Keskellä järveä sijaitsee kapea Selkäsaari, jossa on yksi vapaa-ajan asunto. Muut saaret sijaitsevat lasku- tai tulojokien suulla ja ovat pieniä luotoja.


title: Vaalajärvi (järvi)

text: Järven rantaviivan pituus on 25 kilometriä, josta saarten rantaviivan yhteispituus on 4 kilometriä. Rannat ovat enimmäkseen suota tai avosuota, mutta osa soista on raivattu peltomaaksi, joka ulottuu rantaviivalle saakka. Vaalajärven kylä sijaitsee järven kaakkoispäässä, Kuusikonkummun kulmakunta sen eteläpuolella ja Länsiranta järven lounaispuolella. Rantaan on rakennettu lähes 30 vapaa-ajan asuntoa ja muutama maatila. Järven itäpuolella kulkee Vaalajärven kylän läpi kantatie 80 ja siitä haarautuu järven eteläpuolitse seututie 952.


title: Vaalajärvi (järvi)

text: Järvi sijaitsee Kemijoen vesistössä (vesistöaluetunnus 65) Kitisen alueen (65.8) Jeesiöjoen valuma-alueella (65.85), jonka Vaalajoen valuma-alueeseen (65.854) järvi kuuluu. Valuma-alue saa kaiken vetensä Vaalajoen valuma-alueelta ja se laskee Vaalajoen kautta Jeesiönjokeen, joka yhtyy Kitiseen Sodankylässä.


title: Vaalajärvi (järvi)

text: Vaalajärven alueella on 14 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Sallinkijärvi (44 ha) ja Hanhijärvi (20 ha), jotka laskevat Kalkojokea myöten koillisrantaan, Nojostijärvi (32 ha) ja Kalatonjärvi (11 ha), jotka laskevat Hanhijokea myöten pohjoisrantaan, Järvi-Järvinen (31 ha), joka laskee Joukhaisjokea myöten kaakkoisrantaan, sekä Katajajärvi (52 ha) ja Seimenlampi (12 ha), jotka laskevat Valajärven kylälle. Laskujoki Vaalajoki virtaa Vaalalompolon (51 ha) läpi.


title: X-Men: Dark Phoenix

text: X-Men: Dark Phoenix () on vuonna 2019 ensi-iltansa saava yhdysvaltalainen supersankarielokuva, joka perustuu Marvel Comicsin suosittuun supersankariryhmään Ryhmä-X. Se tulee olemaan "X-Men" -elokuvasarjan kahdestoista osa sekä jatko-osa vuoden 2016 elokuvalle "". Elokuvan ohjaa ja käsikirjoittaa Simon Kinberg. Pääosissa näyttelevät James McAvoy, Sophie Turner, Michael Fassbender, Jennifer Lawrence, Nicholas Hoult, Tye Sheridan, Alexandra Shipp, Kodi Smit-McPhee, Evan Peters ja Jessica Chastain.


title: X-Men: Dark Phoenix

text: "in" eliminoitua aikajanalta elokuvan "" tapahtumat Kinberg ilmaisi halunsa tehdä tulevissa elokuvissa uskollisemman sovituksen Chris Claremontin tarinasta "Pimeän Feeniksin taru", kun "Viimeinen kohtaaminen" sai huonon vastaanoton. Uusi sovitus vahvistettiin myöhemmin jatko-osaksi "X-Men: Apocalypselle", jonka näyttelijöistä suurimman osan vahvistettiin palaavan tuttuihin rooleihinsa.


title: X-Men: Dark Phoenix

text: "X-Men: Dark Phoenix" saa ensi-iltansa 7. kesäkuuta 2019.


title: X-Men: Dark Phoenix

text: Ohjaaja Bryan Singer alkoi tutkia Jean Greyta / Feeniksiä vuonna 2003 elokuvassa "X-Men 2", aikomuksenaan sovittaa seuraavaan elokuvaan Marvel Comicsin tarinan "Pimeän Feeniksin taru". Singer ei kuitenkaan palannut jatko-osan "" ohjaajaksi. Elokuvan käsikirjoittajat Simon Kinberg ja Zak Penn päättivät kuitenkin sovittaa "Pimeän Feeniksin tarun" elokuvan juoneen, mutta se oli lopulta vain yksi elokuvien "rinnakkaisista tarinalinjoista", 20th Century Foxin lisätessä myös "Gifted"-tarinan tärkeäksi osaksi elokuvaa. Tämä versio tarinasta sai kuitenkin huonon vastaanoton ja Kinberg ja Penn totesivat olevansa tyytymättömiä siihen millainen tarinasta tuli. "X-Men"-elokuvasarjan aikajana muuttui vuonna 2014 ilmestyneen elokuvan "", sen todettiin antavan mahdollisuus uuteen sovitukseen "Pimeän Feeniksin tarusta", ilman että "Viimeisen kohtaamisen" tapahtumia tarvitsee ottaa huomioon. Kinberg ja Singer olivat kumpikin kiinnostuneita ajatuksesta ja vihjailivat että vuoden 2016 elokuvan "" tapahtumat johtaisivat näihin tapahtumiin. "Apocalypse" esitteli nuoren Jean Greyn, näyttelijänään Sophie Turner, ja alkoi tutkia "kuinka voimakas hän on". Huhtikuussa 2016, "Apocalypsen" jatko-osan uskottiin olevan uusi elokuvasovitus "Pimeän Feeniksin tarulle".


title: X-Men: Dark Phoenix

text: Toukokuussa 2016 Kinberg sanoi "Apocalypse" jatko-osan sijoittuvan 1990-luvulle, sijoittuen edelistä elokuvaa seuraavalle vuosikymmenelle, kuten edellistenkin "X-Men" -elokuvien kanssa oli toimittu. Hän myös huomautti "Apocalypsen" esitelleen nuoremmat versiot alkuperäisten "X-Men" -elokuvien hahmoista ja antaneen näille uuden alkuperätarinan—mukaan lukien Stormille, Kykloopille, Painajaiselle ja Jean Greylle—tarkoituksena toteuttaa näille oma elokuvatrilogia. Hän lisäsi toivovansa, että elokuvassa palaisivat myös edellisten elokuvien näyttelijät, kuten James McAvoy Charles Xavierin / Professori X:n rooliin, Michael Fassbender Erik Lehnsherrin / Magneton roolin ja Jennifer Lawrence Raven Darkhölmen / Mystikon rooliin. Heinäkuussa Kinberg sanoi aloittaneen "X-Men" -elokuvien pääsarjan seuraavan elokuvan käsikirjoittamisen "hyvin pian". Marraskuussa Foxin sanottiin "painaneen elokuvasarjan kohdalla uudelleenkäynnistyspainiketta" taloudellisista syistä ja "Apocalypsen" saaman huonon vastaanoton vuoksi, elokuvasarjan ollen uudelleenkonfiguroitu ja Singerin sanottu jättävän palaamatta enää ohjaajaksi. McAvoyn, Fassbenderin, Lawrencen ja Nicholas Houltin sopimukset edellisestä trilogiasta ovat päättyneet, mutta Kinberg laati optimistisesti uutta käsikirjoitusta hahmoja ajatellen.


title: X-Men: Dark Phoenix

text: Helmikuussa 2017 huhuttiin, että seuraavan elokuvan nimi olisi "X-Men: Supernova" ja että kuvaukset alkaisivat kesäkuussa. Saman kuukauden aikana Turner vahvisti paluunsa elokuvaan. Kinbergin uskottiin kiinnostunut ohjaamaan elokuva esikoisohjauksenaan, Foxin ollessa myös kiinnostunut ajatuksesta. Studio aikoi myös neuvotella uufdet sopimukset Lawrencen, Fassbenderin, McAvoyn ja Houltin kanssa. Kuukauden lopussa Kinberg kuvaili raportteja hänen ohjaamisestaan "ennenaikaisiksi", mutta kertoi myös, että jos ohjaisi elokuvan, häntä ei säikyttäisi elokuvan laajuus johtuen hänen kokemuksestaan muiden "X-Men" -elokuvien käsikirjoittajana ja tuottajana. Hän myöskin kertoi, että sovittaisi "Pimeän Feeniksin tarun" eri tavalla kuin "Viimeisessä kohtaamisessa", jos saisi siihen tilaisuuden.


title: X-Men: Dark Phoenix

text: Kinberg sanoi maaliskuun 2017 alussa, että hän ja tuottaja Hutch Parker olivat aloittaneet valmistelut elokuvan tuotantoa varten ja että "Supernova" oli vain jatko-osalle käytetty koodinimi. Hän sanoi, että elokuvan tarinasta oli alettu keskustella jo "Apocalypsen" jälkituotannon aikana, ja että he halusivat tehdä "jotain rohkeaa ja radikaalia laajentaakseen universumia samalla tavalla kuin "Logan" tuntui rohkealta ja radikaalilta sekä varmasti myös "Deadpool"." Fox julkisti huhtikuussa elokuvan virallisen lisänimen "Dark Phoenix" ja ilmoitti viralliseksi ensi-iltapäivämääräksi 2. marraskuuta 2018. Fassbender vihjaili toukokuussa palaavansa elokuvaan, ja Parker vihjaili Roguen nuoremman version esiintyvän, ja että elokuva tutkisi "Pimeän Feeniksin tarun" kosmisia elementtejä.


title: X-Men: Dark Phoenix

text: Kesäkuussa 2017 avaruusoliorotu Shi’arin huhuttiin esiintyvän elokuvassa, ja Angelina Joliea kaavailtiin näyttelijäksi elokuvaan, vaikka hänen ei odotettu suostuvan. Jessica Chastainia kaavailtiin saman hahmon rooliin. Fox vahvisti Kinbergin elokuvan ohjaajaksi ja että Lawrence, Fassbender, McAvoy ja Hoult palaisivat näyttelemään vielä yhteen elokuvaan. Turnerin lisäksi, "Apocalypsen" näyttelijöistä palaavat myös Alexandra Shipp, Tye Sheridan ja Kodi Smit-McPhee, Kinbergin, Singerin, Parkerin ja Lauren Shuler Donner paljastuessa elokuvan tuottajiksi. Silloin Chastain osallistui neuvotteluihin elokuvan roiston, Feeniksin voimien hyödyntämiseen pyrkivän avaruusolennon, rooliin. Elokuvan käsikirjoituksen sanottiin ”veistettävän lähemmäksi” Chris Claremont and John Byrnen toteuttamaa alkuperäistä "Pimeän Feeniksin tarua" kuin "Viimeinen kohtaaminen". Lisäksi paljastettiin, että Dazzler esiintyisi elokuvassa, kun häneen viittaava kohtaus oli poistettu "Apocalypsesta".


title: X-Men: Dark Phoenix

text: Kuvaukset alkoivat 28. kesäkuuta 2017 Montrealissa. Ennen kesäkuun loppua Evan Petersin vahvistettiin palaavan näyttelemään Elohopeaa ja Lamar Johnson valittiin toistaiseksi tuntemattomaan rooliin. Elokuun alussa Chastain vahvisti olevansa mukana elokuvassa. Syyskuussa Daniel Cudmore vahvisti esiintyvänsä elokuvassa, mutta ei kertonut palaako Kolossin rooliin vai näytteleekö uutta hahmoa. Chastain paljasti, ettei hänen roolihahmonsa olekaan Lilandra, ja Olivia Munn vahvisti palaavansa Tajunnan rooliin, kuvaillen samalla "Dark Phoenixiä" "kaksiosaiseksi". Kuvaukset päättyivät 14. lokakuuta 2017.


title: X-Men: Dark Phoenix

text: Huhtikuun lopulla Foxin paneeli vuoden 2018 CinemaConissa paljasti elokuvan ensimmäisen logon. Elokuvan nimen alussa ei ollut sanaa ”"X-Men"”, mutta logossa sanan "Phoenix" X:n ympärillä oli tulenpunainen kehä. Kansainvälisesti elokuva kuitenkin julkaistaan nimellä "X-Men: Dark Phoenix".


title: X-Men: Dark Phoenix

text: "X-Men: Dark Phoenixin" suunniteltu ensi-ilta tulee olemaan Yhdysvalloissa 7. kesäkuuta 2019. Edelliset suunnitellut ensi-iltapäivämäärät olivat 2. marraskuuta 2018 ja 14. helmikuuta 2019.


title: X-Men: Dark Phoenix

text: Kinberg sanoi toukokuussa 2016 toivoneensa "Dark Phoenixin" olevan ensimmäinen osa uutta trilogiaa, joka kertoo alkuperäisten elokuvien hahmojen nuoruudesta. Disneyn tehtyä tarjous 21st Century Foxin ostamisesta joulukuussa 2017, Disneyn toimitusjohtaja Bob Iger sanoi, että Ryhmä-X:stä tuli osa Marvel Cinematic Universea.


title: Ernst Wilhelm Floessel

text: Ernst Wilhelm Floessel (30. kesäkuuta 1819 Streideldorf (nyk. Studzieniec), lähellä Freystadtia (nyk. Kożuchów), Sleesia – 27. heinäkuuta 1874 Deuben, lähellä Dresdeniä, Saksan keisarikunta) oli Suomessa vaikuttanut saksalaissyntyinen muusikko ja sotilaskapellimestari, joka toimi Kaartin soittokunnan kapellimestarina vuosina 1853–1874.


title: Ernst Wilhelm Floessel

text: Floessel on saattanut olla jo Saksassa sotilasmuusikko, mutta tätä ei tiedetä varmasti. Hän oli huilisti, joka tuli 1840-luvun lopulla Suomeen saksalaisten kylpylämuusikoiden mukana ja jäi pysyvästi maahan. Hän työskenteli esiintyvänä muusikkona ravintoloissa ja piti Helsingissä yksityistä musiikkiopistoa sekä musiikkikauppaa. Vuonna 1853 hänet palkattiin Josef Tvarjanskyn seuraajana Kaartin soittokunnan johtoon, virallisesti musiikin opettajan nimikkeellä. Floessel johti soittokuntaa sen ensimmäisessä julkisessa konsertissa Helsingin teatteritalossa samana vuonna. Hän jatkoi tehtävässä vuoteen 1874, jolloin palasi Saksaan.


title: Ernst Wilhelm Floessel

text: Floessel oli ahkera säveltäjä ja sovittaja. Hän aloitti suomalaisen torvisoittokuntamusiikin kehittämisen, jota hänen seuraajansa Adolf Leander myöhemmin jatkoi. Floesselin mielestä kaikkien orkesterille tai pianolle sävellettyjen musiikillisten standardien piti olla sovitettavissa myös vaskipuhaltimille. Hän sovitti torvisoittokunnalle vaikeitakin teoksia, kuten Beethovenin "5. sinfonian". Floesselia on arveltu kiivasluonteiseksi, sillä hänellä oli vaikeuksia tulla toimeen maanmiehensä Fredrik Paciuksen kanssa.


title: Pompeijin viimeiset päivät (vuoden 1908 elokuva)

text: Pompeijin viimeiset päivät () oli vuonna 1908 valmistunut italialainen mykkäelokuva. Edward Bulwer-Lyttonin samannimiseen romaaniin perustuvan lyhytelokuvan on ohjannut Luigi Maggi. Se aloitti italialaisten historiallisten elokuvien sarjan.


text: Eletään vuotta 79 Pompeijissa. Ylipappi Arbaces tavoittelee kaunista Jonea, joka rakastaa nuorta aatelista Glaucusta. Glaucus ottaa palvelijakseen sokean Nydian, joka on salaa rakastunut isäntäänsä. Arbaces huumaa pahaa-aavistamattoman Nydian avulla Glaucuksen, tappaa Jonen veljen Apacidesin ja syyttää Glaucusta murhasta. Glaucus tuomitaan heitettäväksi leijonille, mutta Vesuviuksen purkautuessa Nydia auttaa häntä ja Jonea pakenemaan.


text: Ambrosio Filmin valmistama "Pompeijin viimeiset päivät" oli ensimmäinen italialainen suurtuotanto ja yhtiön ensimmäinen menestyselokuva. Se oli myös ensimmäinen elokuva, jonka mainoskampanjassa mainittiin ohjaajan ja näyttelijöiden nimet. Luigi Maggin ohjaustyö ei kuitenkaan ollut ensimmäinen Edward Bulwer-Lyttonin teoksen filmatisointi: brittiläinen Walter Booth oli tehnyt aihetta käsittelevän lyhytelokuvan "The Last Days of Pompeii" vuonna 1900.


text: Elokuvan uutuudenviehätys perustui sen taidokkaaseen lavastukseen, valaistukseen, ulkokuviin ja väkijoukkoihin. Lavasteina käytettiin ensimmäistä kertaa myös kiinteitä rakennelmia. "Pompeijin viimeiset päivät" oli suuri yleisö- ja arvostelumenestys eri puolilla maailmaa ja se aloitti pitkän historiallisten elokuvien sarjan, josta italialainen mykkäelokuva parhaiten tunnetaan. Ambrosio Film toteutti myös Edward Bulwer-Lyttonin teoksen seuraavan filmatisoinnin, Eleuterio Rodolfin "Pompeijin viimeiset päivät ja häviön" vuodelta 1913.


text: "Pompeijin viimeisiä päiviä" esitettiin Suomessa vuodenvaihteessa 1908–1909. Lehtimainosten mukaan kyseessä oli ”loisteliaasti suoritettu romanttinen, jännittävä ja sensatsionelli taiteellinen kuvaus”, ”suurin draama mitä tähän asti tunnetaan”. "Uuden Auran" toimittajan mielestä elokuvan ”dekoratsionit ovat onnistuneet ja esiintyminen hyvää”.


text: Elokuvasta on säilynyt Jean Desmetin kokoelmaan kuuluva hollanninkielinen värjätty nitraattifilmikopio, joka on restauroitu Alankomaiden elokuvamuseossa. Alkuperäisestä 366 metrin pituudesta on jäljellä 346 metriä. Restaurointi on nähtävissä Italian kansallisen elokuvamuseon Vimeo-sivustolla.


title: Unstoppable Gorg

text: Unstoppable Gorg on Futuremarkin kehittämä tornipuolustuspeli, joka on julkaistu vuonna .


title: Unstoppable Gorg

text: Pelissä on humoristinen 1950-luvun scifi-teema, jossa käytetään satelliitteja puolustautumaan lentäviltä lautasilta.


title: Unstoppable Gorg

text: Pelin full motion video -välikohtauksissa esiintyy muun muassa LouLou D’vil.


title: Unstoppable Gorg

text: Peli sai arvosanaksi 7.5/10 GameSpotin arvostelussa.


title: DTM-kausi 2003

text: DTM-kausi 2003 oli DTM-sarjan neljäs kausi. Kausi alkoi 27. huhtikuuta Saksan Hockenheimin radalta ja päättyi samalle radalle 5. lokakuuta.


title: DTM-kausi 2003

text: Sarjan mestaruuden voitti saksalainen Bernd Schneider.


title: Veikko Teikari

text: Veikko Olavi Teikari (synt. ) on suomalainen Teknillisen korkeakoulun työpsykologian ja johtamisen emeritusprofessori.


title: Veikko Teikari

text: Hän kirjoitti ylioppilaaksi Viitaniemen yhteiskoulusta 1962. Hän valmistui Jyväskylän yliopistosta kasvatustieteen maisteriksi 1968, yhteiskuntatieteiden lisensiaatiksi 1975, ja yhteiskuntatieteiden tohtoriksi vuonna 1977. Hänen suomenkielinen väitöskirjatyönsä ("Vigilanssi-ilmiön mittaamisesta ja selitysmahdollisuuksista", 1977) liittyi tarkkaavaisuuteen eli käsitteli psykologisen valppauden (vigilanssin) mittaamista ja tulkintaa. Tampereen teknillisen korkeakoulun dosentti hän on ollut vuodesta 1981 lähtien.


title: Veikko Teikari

text: Teikari toimi virkaatekevänä assistenttina Jyväskylän yliopistolla 1967–1968. Teknillisessä korkeakoulussa hän työskenteli vanhempana assistenttina vuosina 1969–1973, laboratorioinsinöörinä 1973–1984, virkaatekevänä professorina vuosina 1984–1985 ja työpsykologian professorina vuodet 1985–2007.


title: Veikko Teikari

text: Hänen kirjallinen tuotantonsa käsittää yli 180 tieteellistä julkaisua työpsykologian alalta. Hänen suomenkielisiä teoksiaan ovat muun muassa:


title: Eda Tuğsuz

text: Eda Tuğsuz (s. 27. maaliskuuta 1997) on turkkilainen keihäänheittäjä. Hänen henkilökohtainen ennätyksensä on Bakussa 18. toukokuuta 2017 heitetty 67,21 metriä. Se on myös naisten keihäänheiton Turkin ennätys.


title: Eda Tuğsuz

text: Tuğsuz sijoittui viidenneksi Donetskin alle 18-vuotiaiden MM-kilpailuissa 2013 ja kahdeksanneksi Eskilstunan alle 20-vuotiaiden EM-kilpailuissa 2015. Amsterdamin EM-kilpailuissa 2016 Tuğsuz sijoittui 11:nneksi tuloksella 56,97 metriä. Samana vuonna Bydgoszczissa järjestetyissä yleisurheilun alle 20-vuotiaiden maailmanmestaruuskilpailuissa hän saavutti pronssia tuloksella 56,71 metriä. Vuoden 2017 Islamic Solidarity Games -kilpailuissa Bakussa Tuğsuz voitti keihäänheitossa kultamitalin heitolla, joka kantoi 67,21 metriä.


title: Eda Tuğsuz

text: Tuğsuz sijoittui Bydgoszczin alle 23-vuotiaiden EM-kilpailuissa 2017 neljänneksi ja saman vuoden Lontoon MM-kilpailuissa viidenneksi.


title: DTM-kausi 2002

text: DTM-kausi 2002 oli DTM-sarjan kolmas kausi. Kausi alkoi 21. huhtikuuta Saksan Hockenheimin radalta ja päättyi samalle radalle 6. lokakuuta.


title: DTM-kausi 2002

text: Sarjan mestaruuden voitti ranskalainen Laurent Aïello.


title: Marssikapellimestari

text: Marssikapellimestari on muusikko, joka johtaa soittokuntaa marssin tai paraatin yhteydessä. Soittokunnan edessä kävelevä marssikapellimestari näyttää tahtia suurella marssisauvalla tai käsimerkeillä.


title: Marssikapellimestari

text: Monissa Euroopan maissa marssisauvan käyttö on keskiajalle saakka yltävä perinne, mutta Suomen puolustusvoimien sotilassoittokunnat ottivat sen käyttöön vasta 1900-luvun jälkipuoliskolla. Ensimmäisenä marssisauvaa alkoi käyttää Kaartin soittokunnan kapellimestari Artturi Rope vuonna 1951. Sauvalla annettavista merkeistä on eri armeijoissa eri käytäntöjä.


title: Marssikapellimestari

text: Monissa kielissä marssikapellimestaria tarkoittava sana on johdettu ranskankielisestä nimityksestä "Tambour major", joka on alkujaan tarkoittanut sotilassoittajia johtavaa päärummuttajaa ("tambour" = rumpu). Tästä on johdettu myös suomen kieleen puhekielinen sana tampuurimajuri, jota nykyään käytetään pääasiassa leikillisenä nimityksenä ravintolan eteisvahtimestarista.


title: Barbara Fredrickson

text: Barbara L. Fredrickson (synt. ) on yhdysvaltalainen psykologian professori sekä positiivisten tunteiden ja psykofysiologian laboratorion (PEP) johtaja Pohjois-Carolinan Chapel Hillin yliopistossa. Hän on tunnettu positiivisen psykologian ja onnellisuutta käsittelevän psykologisen tutkimuksen edustaja.


title: Barbara Fredrickson

text:
Hän suoritti alemman korkeakoulututkinnon (B.A.) vuonna 1986 Carleton Collegessa Minnesotan osavaltiossa ja valmistui psykologian tohtoriksi vuonna 1990 Stanfordin yliopistosta.
Vuosina 1990–1992 hän toimi apurahatutkijana UC Berkeleyssä, vuosina 1992–1995 apulaisprofessorina Duke Universityn psykologian laitoksella. Hän oli Michiganin yliopiston psykologian apulaisprofessorina (sosiaalipsykologia) vuosina 1995–2005. Vuonna 2005 hän oli sosiaalipsykologian ohjelman psykologian professori samassa yliopistossa. Vuodesta 2006 lähtien hän on ollut Pohjois-Carolinan yliopiston (Chapel Hill) sosiaalipsykologian ohjelman professori. Hän on lisäksi johtanut positiivisten tunteiden ja psykofysiologian laboratoriota (PEP) vuodesta 2000 ensin Michiganin yliopistossa ja sittemmin Pohjois-Carolinan yliopistossa.
Barbara Fredrickson on julkaissut (5/2017 mennessä) toista sataa vertaisarvioitua artikkelia tai muuta tieteellistä julkaisua. Hänen tunnetuimpiin artikkeleihinsa oli Google Scholarin mukaan viitattu heinäkuuhun 2017 mennessä yli 11 000 kertaa. Yliopistollisen opetustyönsä lisäksi hän on esiintynyt puhujana lukuisissa kansallisissa ja kansainvälisissä tieteellisissä kokouksissa ja ollut kysytty haastateltava tiedotusvälineissä. Hänen yleistajuisia kirjojaan on käännetty yli kymmenelle kielelle. Hänen tunnetuimpia suurelle lukijakunnalle kirjoitettuja teoksiaan ovat muun muassa:


title: Ognena zvezda

text: Galena () on bulgarialaisen pop-folk-laulaja Malinan ensimmäinen albumi. Sen julkaisi levy-yhtiö Payner vuonna 2001.


title: Suunnistuksen maailmanmestaruuskilpailut 2017

text: 34. suunnistuksen maailmanmestaruuskilpailut järjestettiin Viron Tartossa, Viljandissa, Rõugessa ja Vitipalussa 30. kesäkuuta – 7. heinäkuuta 2017.


text:
1. heinäkuuta, Tartto
6. heinäkuuta, Vitipalu
4. heinäkuuta, Rõuge
7. heinäkuuta, Vitipalu
1. heinäkuuta, Tartto
6. heinäkuuta, Vitipalu
4. heinäkuuta, Rõuge
7. heinäkuuta, Vitipalu
2. heinäkuuta, Viljandi


title: Jussi Vanhanen

text: Jussi Vanhanen (s. 1971 Heinola) on suomalainen yritysjohtaja ja kirjailija.


title: Jussi Vanhanen

text: Vanhanen valmistui vuonna 1995 Helsingin Yliopistosta oikeustieteiden maisteriksi. Hän suoritti myöhemmin vuonna 2002 liiketoimintajohtamisen maisteritutkinnon Lausannessa.


title: Jussi Vanhanen

text: Jussi Vanhanen työskenteli 14 vuotta eri tehtävissä metsäyhtiö UPM:ssä, mutta erosi vuonna 2013 kirjoittaakseen romaanin. Romaanin kirjoittaminen on ollut hänen pitkäaikainen unelmansa. Esikoisromaaniaan hän kertoo kirjoittaneensa säntillisesti arkipäiväisin kello 9.30- 16.00. Työn tuloksena oli esikoisromaani "Vapaus, Veljeys, Ahneus", joka ilmestyi vuonna 2016.


title: Jussi Vanhanen

text: "Vapaus, Veljeys, Ahneus" kertoo kolmesta Kiteeltä kotoisin olevasta kaveruksesta. He tulevat Helsinkiin opiskelemaan ja pääsevät mukaan 1990- luvun alun lama-ajan yritysmaailmaan. Sieltä tapahtumat siirtyvät kansainväliseen yrityskauppojen maailmaan ja yritysjohtajien elämään. Teos kertoo liike-elämästä, yrityskaupoista ja niihin liittyvästä usein raadollisesta ahneudesta ja suoranaisista petoksista. Lisäksi se on kuvaus ystävyydestä, oman paikan löytämisestä ja moottoripyöräilystä.


title: Jussi Vanhanen

text: Vanhanen työskenteli vuosina 2014-2017 Wienissä pakkausmateriaali- ja paperiyhtiö Mondissa, ja siirtyi tämän jälkeen suomalaisen venttiilifirman Vexve Oy:n toimitusjohtajaksi. Vanhanen on ollut myös vuodesta 2014 lähtien Peikko Groupin hallituksen puheenjohtaja.


title: Jussi Vanhanen

text: Vanhanen pelasi helmikuussa 2018 Lontoossa Unibet Open-pokeriturnauksessa. Vanhanen sijoittui kuudenneksi ja tienasi 12 310 puntaa.


title: Formula 2 Itävallan Grand Prix 2017

text: Formula 2 Itävallan Grand Prix 2017 oli Formula 2 -kauden 2017 viides osakilpailu, joka ajettiin 8.–9. heinäkuuta Red Bull Ringin moottoriradalla Itävallassa.


title: Formula 2 Itävallan Grand Prix 2017

text: Raffaele Marciello teki paluun Trident-talliin, korvaten Rapaxille siirtyneen Sergio Canamasasin, joka puolestaan korvasi Johnny Cecotto, Jr.:n. Alexander Albon palasi yhden viikonlopun tauon jälkeen takaisin ART GP:n rattiin.